Ministar Bijedić primio direktora kompanije „Wizz Air“\nFederalni ministar prometa i komunikacija Enver Bijedić, sa saradnicima i predstavnicima Međunarodnog aerodroma Sarajevo, održao je danas u sjedištu Vlade Federacije BiH u Sarajevu sastanak sa generalnim direktorom niskotarifne aviokompanije „Wizz Air“ Jozsefom Varadijem.\nVaradi je u ime uprave kompanije „Wizz Air“ izrazio zahvalnost na prijemu, te istakao uspjeh koji ta aviokompanija postiže obavljajući operacije sa Aerodroma Tuzla. Naime, u proteklih 15 mjeseci sa pet direktnih linija „Wizz Aira“, Aerodrom Tuzla je ostvario promet od 150 hiljada putnika.\nKako je istaknuto na sastanku, uprava ove kompanije želi razmotriti mogućnost saradnje i otvaranje linija sa Međunarodnog aerodroma Sarajevo.\nMinistar Bijedić je pozdravio iskazanu namjeru i obećao svu potrebnu podršku, te rekao da se nada da će pregovori sa upravom Međunarodnog aerodroma Sarajevo rezultirati, kako je planirano, otvaranjem tri linije „Wizz Aira“ već u ljeto 2015. godine – saopćeno je iz Federalnog ministarstva prometa i komunikacija


SportDC - Vesti - Borilački - Prnjavorčani najuspešniji\nČetvrtak, 22.08.2019 07:10\n22.04.2019 Slađan Jeremić\nNajbolji u pojedinci\nPRNJAVOR – U Sportskoj dvorani ''Laktaši'' u Laktašima održano je 20. ITF Tekvondo prvenstvo Republike Srpske u kojem je učešće uzelo 16 ekipa sa preko 150 učesnika. Prvenstvo se održavalo za sve tri starosne kategorije u pojedinačnoj i ekipnoj konkurenciji. U pojedinačnoj konkurenciji u ukupnom plasmanu prvo mesto osvojio je TK''Prnjavor'', drugo mesto TK ''Sloga-Prodamont'' i treće TK'' Šekovići''.\nImpozanatn broj učesnika\nPehar za najuspešnije takmičare u svojim starosnim kategorijama dobili su Monika Gajanić iz TK ''Prnjavor'', Stefan Đorotić, Anđelina Milošević i Kristijan Zekić svi iz TK''Šekovići'', Stefan Marković i Ivana Ilić iz TK''Sloga-Prodamont'', pa Zoran Aščerić iz TK ''Falkon'' i Vanja Stokić iz TK''Student''.\nEkipno u borbama prvak Republike Srpske u muškoj kadetskoj konkurenciji je TK''Prnjavor'', juniorskoj TK''Sloga-Prodamont'' a prvak Republike Srpske u seniorskoj konkurenciji je TK''Prnjavor''. U ekipnim borbama u ženskoj konkurenciji kadetske prvakinje Srpske postale su takmičarke TK'' Sloga-Prodamont'', a kod juniorki prvak Srpske ekipno u borbama je TK''Doboj''.\nBraća na jubileju\nLukić umesto Durgutovića\nNi igre, ni golova\nZaslužen trijumf Jedinstva


Dodik: Sastaću se sa Putinom u petak u Sankt Peterburgu\nSrpski član Predsedništva BiH naveo je da će sastanak sa Putinom biti održan nakon plenarne sednice Ekonomskog foruma 17. juna.\nSrpski član Predsedništva BiH Milorad Dodik najavio je danas da će se u petak sastati sa predsednikom Rusije Vladimirom Putinom u okviru Ekonomskog foruma u Sankt Peterburgu.\n„Prekosutra putujem u Sankt Peterburg gde ću učestvovati na Ekonomskom forumu. Na tom forumu uobičajeno učestvuje i ruski predsednik Vladimir Putin“, rekao je Dodik na konferenciji za novinare.\nDodik: U Briselu nije potpisan nikakav sporazum, načelno dogovoreno kako posle izbora\nSrpski član Predsedništva BiH i lider SNSD-a Milorad Dodik ponovio je danas da na sastanku lidera parlamentarnih stranaka u BiH sa predsednikom Evropskog saveta Šarlom Mišelom u Briselu ništa nije potpisano, ali da je načelno dogovoreno kako delovati nakon izbora u BiH.\n„Moj nastup u Briselu, kao i nastup lidera Socijalističke partije i Ujedinjene Srpske Petra Đokića i Nenada Stevandića je bio jedinstven, koordiniran i jasan“, rekao je Dodik na konferenciji za novinare sa Đokićem i Stevandićem.


Konferencija o mladima i migracijama sa Zapadnog Balkana - Ministarstvo vanjskih poslova Otvoriti u novom prozoru\nKonferencija o mladima i migracijama sa Zapadnog Balkana\n29.10.2020 - Članak\nMinistar vanjskih poslova SR Njemačke Hajko Mas otvorio je konferenciju na temu „Mladi, migracije i demografski izazovi na Zapadnom Balkanu“ u Berlinu 28. oktobra. Na konferenciji su učestvovali i ministri vanjskih poslova Crne Gore, Sjeverne Makedonije, Albanije, Kosova, zamjenik ministra vanjskih poslova Bosne i Hercegovine, kao i evropski komesar za politiku proširenja i susjedstva.\nMinistar Mas je istakao da su migracije dio Evrope, ali da kontinuirano iseljavanje najboljih umova sa Zapadnog Balkana takođe uzrokuje probleme. Prema studiji fondacije Friedrich Ebert, 71 odsto mladih na Zapadnom Balkanu razmišlja o odlasku u inostranstvo. Pored ekonomskih uzroka, ispitanici ukazuju i na deficite u oblastima obrazovanja, zdravstva i socijalnog staranja, na nedostatak procedura zapošljavanja kadrova po kvalifikacijama i na korupciju. Njemački ministar vanjskih poslova predložio je tri stvari kako bi se zajedno suprotstavili ovom trendu i mladim ljudima pružili izglede za budućnost u njihovoj matičnoj zemlji: prvo, stvaranjem atraktivnih izgleda za zapošljavanje kroz ekonomske promjene, drugo, vođenje politike orijentisane ka budućnosti kako bi se zakopali sukobi iz prošlosti. Treće, ministar Mas naglasio je zajednički strateški interes za pridruživanje Evropskoj uniji. Države Zapadnog Balkana pripadaju Evropi i Evropskoj uniji, tamo mladi ljudi sa Zapadnog Balkana vide svoju budućnost.\nNjemački ministar istakao je da su reforme neophodne kako bi se postigli ovi ciljevi, i to smanjivanjem birokratije i korupcije, jačanjem institucija i vladavine zakona i fokusiranje na dobro upravljanje. Jer pažnju na to obraćaju evropske kompanije, koje sve više planiraju da presele svoju proizvodnju u geografski bliže zemlje (poput Zapadnog Balkana) zbog izazova pandemije koronavirusa.\nNaglasio je da u zemljama koje žele da se pridruže EU nema mjesta nacionalističkoj agitaciji, poricanju ili veličanju ratnih zločina, već konstruktivnoj saradnji za rješavanje sukoba.\nSavezni ministar Mas uvjerio je zemlje Zapadnog Balkana u podršku na ovom ne uvijek lakom putu ka EU i neophodnim reformama.\nCrnogorski ministar vanjskih poslova dr Srđan Darmanović je naglasio da omladinsku mobilnost treba olakšati kroz priznavanje akademskih i profesionalnih kvalifikacija.


Konferencija za novinare Caritas Dekanata Novi Sad – MEDIJA CENTAR VOJVODINE\nJuni 30, 2017 @ 11:00 - 12:30\n« Javna debata “Vojvodina – liderka rodne ravnopravnosti?”\nPoglavlje 23 i 24 – presek stanja i preporuke »\nNakon nezapamćenih poplava koje su pogodile našu zemlju u maju 2014. godine pokazalo se veoma neophodnim sprovođenje projekta zajedno sa Caritas-om Austrije i Ministarstvom unutrašnjih poslova – Sektor za vanredne situacije Republike Srbije koji ima za cilj da kroz svoje aktivnosti pripremi zajednicu za bolji odgovor u slučaju elementarnih nepogoda.\nProgram koji je sprovodio Caritas Dekanata Novi Sad je bio osmišljen kao lutkarska predstava pod nazivom Herman u potrazi za savršenom školjkom, predavanje za učenike romske nacionalnosti nizih razreda na časovima sa romskim pedagoškim asistentima pod nazivom Zaštita životne sredine i prevencija posledica prirodnih nesreća, u trajanju od jednog školskog časa i u projektu su bili predviđeni i razgovori i distribucija brošura u romskim naseljima u Novom Sadu, Subotici i Vrbasu.\nPozivamo Vas na press konferenciju koja će se održati 30. Juna 2017., sa početkom u 11h u prostorijama Nezavisnog društva novinara Vojvodine, Zmaj Jovina 3, 1. Sprat.\nMr civilne zaštite Jovana Lončarević\nAnita Govlja, koordinatorka projekta\nPeter Tot, nastavnik i voditelj Grafičkog studija ŠOSO Milan Petrović\nLjiljana Lekić, romski pedagoški asistent\nAleksandar Subotin, sveštenik Evanđeoske crkve u Kucuri.\nMolimo Vas da potvrdite svoje učešće na brojeve telefona koordinatora Caritas Dekanata Novi Sad Anita Govlja, tel. 063/8-657-667 ili putem maila caritas3@eunet.rs ili anitagovlja@yahoo.com.\nUnapred hvala na izveštavanju\naktivnosti, Caritas, KZN, press konferencija, projekat, vanredne situacije\nNext story Poglavlje 23 i 24 – presek stanja i preporuke\nPrevious story Javna debata “Vojvodina – liderka rodne ravnopravnosti?”


Kalemegdan - Blic Sport\nNovak Đoković trenirao na Kalemegdanu, ALI STVARNO /FOTO/\nNovak Đoković je rešio da deo priprema za nastavak teniske sezone obavi - na Kalemegdanu!\nUdovičić dodelio stipendije: Budite pobednici\nMinistar omladine i sporta Vanja Udovičić dodelio je na Kalemegdanu ugovore o stipendiranju vrhunskim sportistima i stipendistima Fonda za mlade talente sa Univerziteta u Beogradu.\nSvetsko školsko prvenstvo: Kulturni dan i Veče nacija na Kalemegdanu /FOTO/\nZbog terorističkog napada u Istanbulu, u kojem je na aerodromu „Ataturk“ poginulo više od 30 osoba, a ranjeno oko 150, Veče nacija na Kalemegdanu u okviru Svetskog školskog prvenstva počelo je minutom ćutanja.\nMiler za "Blic": Ostao bih u Zvezdi i naredne godine /FOTO/\nUživam u Beogradu, navijači me vole kao i ja njih, i rado bih ostao u Zvezdi - otkriva Kvinsi Miler za "Blic".\nKalemegdan, subota: Trka Spartanaca među zidinama\nJavno preduzeće "Beogradska tvrđava" i boks klub Spartanac u subotu, 25. oktobra, sa početkom u podne, na Kalemegdanskoj tvrđavi organizovaće “Trku spartanaca” uz podršku Grada Beograda.\nPartizan treći put uzastopno organizuje takmičenje "Trojkom do sezonske"\nKošarkaški klub Partizan organizovaće takmičenje „Trojkom do sezonske“ za godišnju kartu za mečeve crno belih u Pioniru, i to treći put uzastopno.\nSimultanka na 1.000 tabli u Knez Mihailovoj i na Kalemegdanu\nŠahovski savez Beograda pod pokroviteljstvom Skupštine grada, organizuje atraktivnu sportsku manifestaciju pod nazivom Simultanka na 1.000 tabli, u Knez Mihailovoj ulici i na Kalemegdanu, u nedelju od 11 časova.


“Grand” produkcija kao najveća produkcija na Balkanu u poslednjih pet godina zabeležila je rast zarade koji se meri u milionima evra.\nKako piše “Kurir”, samo u prošloj godini Lepa Brena i Saša Popović kao manjinski vlasnici kompanije dobili su približno po 950.000 evra.\nKako se navodi, prema podacima dostupnim u Agenciji za privredne registre, najveća muzička zvezda na ovim prostorima i dalje poseduje 25 odsto „Granda” preko ofšor kompanije registrovane na Kipru. Breni, kao vlasnici četvrtine kapitala, prema ovoj računici od zarade prošle godine pripada oko milion evra, dok Saši sleduje nešto više od 960.000 evra, s obzirom na to da je suvlasnik 24 procenta „Granda”. Ostatak imovine od 51 odsto je u rukama strane kompanije.\nNajviše zarade donosi takmičenje “Zvezde Granda”, a odlične prihode donose i formati „Nikad nije kasno”, kao i „Praktična žena”. Od ostalih „Grandovih” projekata solidnu zaradu donosi i Grand televizija, sa svim svojim autorskim emisijama, kao i prodaja albuma brojnih pevača, piše “Kurir”.\nA mislila je da to nije moguće: Korisni saveti Lepe Brene uz koje je uspela da izgubi 17 kilograma\nLepa Brena za magazin “Story”: Preživela sam sve drame sa Bobom\nBoba Živojinović PRIREDIO ROĐENDANSKO IZNENAĐENJE ZA PAMĆENJE: Lepa Brena U ŠOKU!


Bajmok: U vrtiću nema dovoljno mesta za svu decu\nBajmok, foto: NJ/Magločistač\nPojedini roditelji u selu Bajmok, u blizini Subotice, zahtevaju od gradske vlasti da izgradi vrtić i obdanište ili da neki od postojećih objekata stavi u tu funkciju, zbog nedovoljnog mesta za svu decu u vrtiću.\nMeštanka Bajmoka, Čila Rapčak (Rapcsák Csilla), kaže da je ovom selu jako neophodan novi vrtić i obdanište i da su mnogi roditelji, ukoliko nemaju pomoć baka i deka, prinuđeni da ostanu kući sa svojom decom.\n„To bi svakako trebalo nekako da se reši ili da nešto renoviraju, da mogu i ostala deca da se prime i da ima dovoljno mesta za sve mališane“, smatra Rapčak.\nČilino dete, koje ima tri godine, ide u vrtić, ali, kako navodi, pored njih je ostalo još četvoro, petoro dece koja nisu primljena.\nDodaje da im najviše nedostaje mađarska grupa za mlađu decu i da trenutno imaju samo mešanu grupu.\nRapčak kaže da u Bajmoku trenutno imaju dva vrtića, koja su razdvojena, za decu od godinu dana do treće, četvrte godine života, koja idu u jedan objekat, koji je i ranije bio u funkciji obdaništa, a da starija grupa, od četiri godine do predškolskog uzrasta ide u zabavište koje je sada prebačeno u školu.\n„Dobili su dve učionice, i deca tamo idu u zabavište. Imamo jednu mađarsku i jednu srpsku grupu. I to radi samo do podne, a posle neko treba da ide po decu. Ko želi, može dete da vodi u srpsku grupu, tamo ih čuvaju do 15 časova, ali samo koga jako moraju, jer nemaju mesta“, objašnjava Rapčak.\nDodaje da nemaju ni redovan toalet i da deca treba da idu u školu, koju pohađaju veća deca, pa „kada mališani odu zbog toga u školu, oni su izgubljeni tamo“.\nBajmočanka, Timea Dudaš, takođe je potvrdila da da ima roditelja koji oba deteta nisu uspeli da upišu u vrtić i sada deca idu u privatni vrtić u Subotici, a nose ih za grad svako jutro.\n„Imamo zabavište na mađarskom jeziku, ali radi samo do podne, što je meni jako veliki problem jer radim, i to mi je stvaralo mnogo problema i kod starijeg deteta“, napominje Dudaš.\nPredsednik odborničke grupe Pokreta građanske Subotice (PGS) Miroslav Milojević izjavio je krajem prošle godine da Bajmočani već dugi niz godina zahtevaju novi vrtić i obdanište, ali nikada nije bilo sluha za to.\n„Građani Bajmoka zaslužuju da imaju jedan određeni komfor, a ne da decu razvrstavaju po mestima koja su udaljena od Bajmoka“, ocenjuje Milojević


RTS :: Škola bez zidova ili dekodiranje procesa učenja\nNauka Škola bez zidova ili dekodiranje procesa učenja\nponedeljak, 08. feb 2016, 16:23 -> 17:13\nŠkola bez zidova ili dekodiranje procesa učenja\nVreme brzog tehnološkog razvoja i globalizacije postavlja brojne izazove na koje škola danas treba da odgovori. Oni koji, još uvek uspavani, obrazovanje svode samo na teorijska predavanja, ne izlazeći van zidova škole, sve očiglednije gube korak. Naročito se to odnosi na stručne škole. Škola za dizajn u Beogradu je jedna od škola koja pokušava brojnim aktivnostima da prati dešavanja na tržištu rada i promene u tehnologiji, ne zanemarujući pri tome dobar teorijski okvir koji pruža učenicima.\nUčenici svih smerova Škole za dizajn, svake godine na Sajmu nameštaja i Sajmu knjiga, izlažu svoje radove i pokazuju šta znaju u okviru svoje struke – tu se predstavljaju svetu privrede. Međutim, učenici učestvuju i na brojnim manifestacijama i projektima koji zahtevaju multidisciplinarnost i na taj način govore o primenjivosti svojih znanja i veština u svim sferama ljudskog života.\nTako su učenici sa obrazovnog profila Dizajn tekstila na manifestaciji Maj mesec matematike imali zapaženu izložbu pod nazivom „Dekodiranje“.\nDekodiranje kao proces\nDekodiranje predstavlja prostornu instalaciju inspirisanu zubunom – tradicionalnim odevnim predmetom iz perioda 19. i prve polovine 20. veka. Zubun je vrsta kaputa bez rukava, deo ženske odeće koji se nosio na selu, na području Balkana. Specifičnost rada predstavljala je upotreba tipki sa računarskih tastatura u izradi dezena inspirisanim geometrijskim oblicima, ornamentima i keltskim čvorovima.\nMeđutim, „Dekodiranje“ nije samo izložba ili kako bi se stručnije i tačnije reklo prostorna instalacija. To je mnogo više – to je primer kako jedan dobro osmišljen projekat može da angažuje učenike na putu efikasnijeg usvajanja znanja.\nDa bi realizovali projektni zadatak učenici su morali timski da rade. Konkretnom radu prethodilo je uvodno predavanje profesora o pojmovima kao što su umetnička instalacija.\nMeđutim, ono što je za učenike, u ovakvom načinu rada, korisno jeste izlazak iz okvira škole. Predstavljanje svog proizvoda drugima, sagledavanje realne slike o tome gde se sa svojim znanjem, idejama i veštinama nalaze u odnosu na druge, digitalno doba, kod, dekodiranje, itd.\nUčenici su stekli dodatna znanja o umetnosti prepletnih ornamenata, a onda je usledila praktična vežba crtanja, izrada idejnog rešenja i priprema materijala za izradu tri-de modela.\nPored znanja i veština iz oblasti umetnosti, pri crtanju keltskih čvorova i tamilskih crteža, učenici su morali da koriste matematičku metodu ogledalskih krivi.\nRadeći na ovom projektnom zadatku učenici su stavljeni u poziciju da uz mentorsku pomoć profesora, i sami istražuju, dolaze do novih saznanja i stiču nove veštine. Takođe, kroz ovaj projekat pokazale su se i prednosti timskog rada koje se ogledaju u organizaciji, podeli poslova, podsticaju za saradnju i razmenu znanja.\nOno što je za učenike, u ovakvom načinu rada, korisno jeste izlazak iz okvira škole. Predstavljanje svog proizvoda drugima, sagledavanje realne slike o tome gde se sa svojim znanjem, idejama i veštinama nalaze u odnosu na druge.


Kad Lazar Marković pređe sa fudbala na uno i karaoke, a mediji poveruju u šalu - FakeNews Tragač\nSuprotno pisanju više medija u zemlji i regionu, menadžer engleskog premijerligaša Fulama Klaudio Ranijeri nije izjavio da „niko ne može da se seti“ kako srpski fudbaler Lazar Marković zapravo igra fudbal. Lažna vest je, naime, nastala tako što su mediji kao istinit preneli satiričan tekst specijalizovanog fudbalskog sajta FourFourTwo.\n„Moglo bi se reći da je Marković britanskim medijima predstavljen kao ’mačka u džaku’“, preneli su mediji u Srbiji. „HIT IZJAVA RANIJERIJA O SRBINU: Pitao sam mnoge, ali NIKO NE MOŽE DA SE SETI KAKO LAZAR MARKOVIĆ IGRA FUDBAL!“ piše Informer, dok se Blic pita: „BESKRAJNO IRONIČAN ILI ČUDNO INFORMISAN Ranijeri: Znam kako Marković igra karte, da ne voli plastične kese, ali KAKO IGRA FUDBAL…“. Satiričnu vest je kao autentičnu preneo i portal MaxBet Sport, a Telegraf je javio kako je italijanski stručnjak „dobro nasmejao engleske novinare“. Čak i da je vest s portala FourFourTwo istinita (a nije) ovo bi bilo nemoguće, jer se i u satiričnoj verziji radi o saopštenju kluba sa Krejven Kotidža, a ne o Ranijerijevoj izjavi pred „živim ljudima“.\n„Mogu samo da pretpostavim da je reč od dobrom fudbaleru. Znamo da je reč o igraču koji zna dobro da igra karte, posebno Uno“, preneli su mediji Ranijerijevu fiktivnu izjavu. „Znamo da nosi kišobran kad pada kiša i srdačno ga ponudi onima koji ga nisu poneli. Znamo da uvek pita ljude kako su i da ih sluša. Znamo da uvek nosi svoje kese u kupovinu kako ne bi kupovao plastične. Znamo da voli karaoke… Međutim, kad je reč o fudbalu, niko nije siguran u čemu je zaista dobar. Razgovarao sam s mnogima, ali niko nije mogao da se seti kako Marković igra fudbal“.\nFourFourTwo je globalni magazin koji ima izdanje u dvadesetak država (od Brazila, preko Bugarske do Vijetnama), a na svom sajtu ima i sekciju „Funny“ (zabavno), na kojoj se objavljuju satirične priče. Pored ove o ekološki osvešćenom fudbaleru iz Srbije, nalaze se i one o menadžeru Čelsija koji je tri sata lupkao po ušima napadača Alvara Moratu ili o prvom ženskom treneru u Nemačkoj koja svoj tim sastavlja na osnovu dužine penisa dostupnih fudbalera.\nBlic Informer Maxbet sport Telegraf\nBrazil Bugarska Nemačka Ujedinjeno Kraljevstvo Vijetnam


Đurić je rekao u "Kažiprstu" B92 da je stav Srbije da proces pristupanja EU bude što više odvojen od razgovora o normalizaciji i dodao da je do sad, Priština tvrdoglavo odbijala da sprovede promene neophodne za osnivanje Zajednice srpskih opština.\n"Spremni smo sa svakim da razgovaramo. Želimo mirne i normalne odnose, ali nismo spremni da žmurimo pred pritiscima i perfidnim i kontinuiranim napadima na pripadnike srpske zajednice na Kosovu i Metohiji", rekao je Đurić.\nĐurić je rekao da je stav Srbije da proces pristupanja EU bude što više odvojen od razgovora o normalizaciji, i dodao da je dosad Priština tvrdoglavo odbijala da sprovede promene neophodne za osnivanje Zajednice srpskih opština.\nKomentarišući pritiske i poruke da Srbija neće ući u EU bez priznanja Kosova, Đurić je istakao i da Evropa nije i ne može biti kompletna bez Srbije, ali i da odluke zavise od pojedinačnih stavova članica EU.\n01.03.2021 Idealno vreme za prihranu i završetak orezivanja voća (195)


Šeranić otvorio Četvrti kongres kardiologa | Glas Banja Luke - Nezavisni online magazin\nJAHORINA – Ministar zdravlja i socijalne zaštite Republike Srpske Alen Šeranić otvorio je jutros na Jahorini Četvrti kongres 34. ogranka Američkog koledža kardiologa za Srbiju i Republiku Srpsku.\n“Republika Srpska na čelu sa Vladom u posljednje vrijeme je uložila mnogo u zdravstvenu zaštitu, a ulaže i u kardiologiju jer je ona na neki način perjanica zdravstvenog sistema”, rekao je Šeranić.\n“Do sada smo imali veliku podršku kolega iz Srbije i nadam se da ćemo je imati i ubuduće jer je to veoma važno”, naglasio je Šeranić.\nTema trodnevnog kongresa je “Praktični aspekti i komparativna analiza ACC/AHA I ESC preporuka u Srbiji i Republici Srpskoj 2019 /PRACSIS 2019/”, a predavači i moderatori biće najistaknutiji specijalisti iz ove oblasti iz Srbije i Srpske.\nPrethodni članak“Avanture Pipi Duge Čarape” u Banskom dvoru\nNaredni članakProduženo radno vrijeme za ugostiteljske objekte u Banjaluci


Zabrana uvoza vozila sa „evro 3“ motorom, koja bi mogla da stupi na snagu u junu, značiće da u Srbiju više neće moći da uđe automobil stariji od 14 godina.\nEmbargo bi, dakle, bio stavljen na četvorotočkaše starije od 14 godina, poput „golfa četvorke“ ali i pojedinih modela „pežoa“ poput 307 ili „reno megana“. U proseku, takvi automobili na našim autoplacevima, danas koštaju između 2.500 i 3.000 evra, dok su automobili sličnog ranga i godišta sa Euro 4 motorom skuplji za najmanje 500 evra.\nU tom smislu, moglo bi se reći da bi zabrana uvoza polovnjaka sa „Euro 3″ motorom mogla da znači i skuplje polovnjake za po oko 500 evra.\n– Zabrana za Euro 3 značila bi veće cene za 10 do 15 odsto. Toliko bi praktično koštali slični automobili sa prvim većim standardom – kaže za “Blic“ Jovan Radić, rukovodilac firme za uvoz polovnih automobila.\nU Srbiji vozila sa „euro 3“ motorom čine oko 80 odsto ukupnog voznog parka. Praktično, od ukupno 2 miliona vozila „euro 3“ motor ima oko 1,6 miliona automobila.\nProšle godine, za 11 meseci u Srbiju je ušlo i prvi put registrovano tačno 115.000 polovnih automobila. Od toga je čak 44 odsto odnosno 50.600 vozila imalo Euro 3 motor i bilo starije od 14 godina, pokazuju podaci kompanije „Cube Team“, koja je i zvanični partner Srpske Asocijacije uvoznika vozila i delova. Što se tiče modela prednjačili su Opel ( “astra“ i “korsa“), zatim Volksvagen (“golf“ i “pasat“) i Pežo\n– Ovo su podaci koje dobijamo putem međunarodne metodologije i kojima izveštavamo UN. Zagađenje suspendovanim česticama je ono što najviše utiče na zagađenje vazduha i ovo je prosek za Srbiju. Tih šest odsto nije isto u špicu u Kneza Miloša u Beogradu i na vrhu neke planine gde ni nema saobraćaja. Koliko tačno iznosi u Beogradu teško je reći s obzirom da je to promenljiva kategorija – kaže Radović.\nBoban Nikolić, generalni sekretar Udruženja kaže da su se obraćali ministarstvima mnogo puta, a da je njihov predlog da se zabrani uvoz vozila sa “euro 3“ i “euro 4“ motorom ili vozila starijih od 10 godina.\n– Dakle, mi ne tražimo da se zabrani upotreba već uvezenih i registrovanih vozila, već samo uvoz. “Euro 3“ i “euro 4“ motori zagađuju, emituju šest do 10 puta više štetnih gasova od “euro 6“ motora. Sve zemlje EU, pa i u našem okruženju BiH, Crna Gora, Albanija su zabranile uvoz “euro 3“ i “euro 4“ motora. “Euro 3“ je prestao da se proizvodi pre 15 godina, a “euro 4“ pre 10 godina – kaže Nikolić.\nBiH, koja ima najstariji vozni park u Evropi i regionu, prilično je ozbiljno shvatila problem polovnjaka. Ova susedna zemlja je još 2016. zabranila uvoz automobila sa “euro 3“ motorom.\nCrna Gora je uvoz “euro 3“ motora zabranila krajem 2018, a Severna Makedonija je pre pet godina zabranila uvoz vozila starijih od 15 godina. Albanija je prošle godine zabranila uvoz polovnjaka koja ne ispunjavaju “euro 5“ normu ili su starija od deset godina.


Premijerka: Srbija posvećen partner Nemačkoj - Infobrif\nPremijerka: Srbija posvećen partner Nemačkoj\nObjavljeno 17.09.2019. u 21:27 poslednja izmena 17.09.2019. u 21:32\nPredsednica Vlade Srbije Ana Brnabić izjavila je danas da je cilj njene posete Nemačkoj da dodatno učvrsti odnose sa tom zemljom, kao i da nema očekivanja da će biti „nekih kvantitativnih“ pomaka po pitanju stava o Kosovu prilikom susreta sa nemačkom kancelarkom Angelom Merkel, prenosi Danas.\n„Nemačka je stvarno jedan od najznačajnijih ekonomskih i političkih partnera Srbije, ekonomski daleko najznačajni, politički svakako jedan od najznačajnijih, ona je jedna od najuticajnihih zemalja EU i jedna od najvažnijih i političkih i ekonomskih činilaca u svetu. Meni je važno da dam poruku da, koliko god se naši pogledi o nekim važnim stvarima ne slažu, mi želimo da budem posvećen partner Nemačkoj“, rekla je Brnabić novinarima u Berlinu na početku dvodnevne posete.\nOna je rekla da danas kada se govori o pitanju dugoročne normalizacije odnosa sa Prištinom, a pre svega o pitanju regionalne saradnje, te regionalne saradnje ne bi bilo u obliku u kome je danas bez Berlinskog procesa koji je pokrenula upravo kancelarka Angela Merkel 2014. godine.\nBrnabić je rekla da joj je drago što dolazi sa dobrim uspesima i nekim konkretnim rezultatima i ukazala na otvaranje sedišta Transportne zajednice u Beogradu, kao i otvaranje prvog integrisanog graničnog prelaza sa Severnom Makedonijom. Ona je dodala da su to rezultati Berlinskog procesa, inicijative koju je pokrenula kancelarka Angela Merkel.\nBrnabić je rekla da postoji još mnogo izazova u regionalnoj saradnji.\nKao jedan od glavnih izazova navela je postupke Prištine, koja je po njenim rečima, umesto saradnje izabrala da postavljanjem barikada i tarifa prekrši Cefta sporazum i Sporazum o stabilizaciji i pridruživanju.\nPrivrednici sa kojima je danas razgovarala Brnabić su rekli da odnosi sa Prištinom i zamrznut konflikt na Kosovu i dalje predstavljaju izvor nestabilnosti. Kao drugu stvar koju su rekli je da mora da se uradi povezivanje regiona.\nKako su naveli, Srbija jeste veliko tržište i najveće u regionu, ali je i dalje malo tržište za nemačke kompanije.\nBez regionalnog povezivanja Srbija nije konkurentna, rekla je Brnabić i dodala da na tome treba više da se radi u budućnosti.\nPredsednica Vlade počela je dvodnevnu posetu Berlinu sastankom sa predsednikom Saveznog udruženja nemačkih preduzeća srednje veličine Mariom Ohovenom.\nOna se sutra sastaje sa nemačkom kancelarkom.\nArsić upozorava: Preveliki rast plata “izvan ekonomskih mogućnosti”\nZelenović: Odluka o bojkotu konačna


Od 1. februara 2020. godine izmijeniće se uslovi ugovoreni pretplatničkim ugovorom za usluge koje koristite u mobilnoj telefoniji Telenora Crne Gore.\nU okviru novogodišnje kampanje, Telenor je priremio zimski pripejd paket za turiste, koji za deset eura donosi 500 gigabajta interneta.\nZahvaljujući zajedničkoj inicijativi Telenora i UNICEF-a “Digitalna pismenost za svako dijete”, nastavnicima osnovnih i srednjih škola od naredne godine na raspolaganju trening je iz korišćenja digitalnih tehnologija u nastavi.\nZaposleni u Telenoru učestvovali na Podgoričkom maratonu\nViše od 90 zaposlenih u Telenoru, zajedno sa članovima svojih porodica, učestvovalo je danas u Trci zadovoljstva, održanoj u okviru 26. Podgoričkog maratona.\nPripejd korisnicima Telenor mreže od danas je na raspolaganju novi pripejd paket, koji donosi 1000 besplatnih minuta u Telenor mreži, 100 minuta ka svim mrežama i 10 GB interneta, koji važe tokom sedam dana od trenutka aktivacije.\nTelenorovi korisnici od danas mogu kupiti nove modele Samsung uređaja – Galaxy Note 10 i 10+, u Telenorovim poslovnicama ili putem ovog sajta.\nLjetnja rasprodaja telefona u Telenoru\nSvi novi i postojeći postpejd korisnici Telenora mogu kupiti telefon po povoljnijim cijenama, zahvaljujući ljetnjoj rasprodaji koja je u toku.\nTelenor je svojim postpejd korisnicima omogućio da dodatnu opremu za svoj telefon, ili neki od pametnih uređaja, plate uz prvi naredni račun, kao i na rate.\nMeđunarodna kompanija za serifikaciju ,,SGS“ izdala je kompaniji Telenor Crna Gora Sertifikat o primjeni ISO standarda 14001 za sistem upravljanja zaštitom životne sredine.


Šta Han kaže o Kosovu - Sputnjik Srbija\n10:34 30.07.2019 (osveženo 11:31 30.07.2019) Preuzmite kraći link\nU intervjuu za bečki dnevnik „Standard“, na pitanje da li vidi političku volju za postizanje sporazuma Beograda i Prištine, Han je odgovorio da je vidi svakako u Srbiji, ali i na Kosovu.\nIzrazio je nadu da će, nakon verovatnih izbora na jesen na Kosovu, biti stvoreni uslovi za napredak.\nHan je rekao da je Prespanski sporazum između Skoplja i Atine stvorio jednu pozitivnu dinamiku na Balkanu i da je postojalo uverenje da je moguće postići i sporazum između Beograda i Prištine.\n„Ta pozitivna dinamika je, nažalost, zaustavljena uvođenjem taksi na srpsku robu od strane Prištine. Rešenje kosovskog problema je centralno za razvoj celog regiona“, kazao je komesar EU.\n„Druge vlade u regionu tačno znaju da je put Severne Makedonije ispravan. U mnogim razgovorima mi je to potvrđeno, ali ponašanje je potom drugačije. Političari u Severnoj Makedoniji su primer i kada Skoplje u oktobru bude dobilo zeleno svetlo za otvaranje pristupnih pregovora, onda se nadam da će se to odraziti na ceo region“, rekao je Han.\nPo pitanju protivljenja Francuske i Holandije pristupnim pregovorima i proširenju, on je kazao da smatra da je njegova argumentacija prema francuskom predsedniku Emanuelu Makronu bila uspešna.\n„Do sada je govorio da pre proširenja mora biti zaključen proces integracije EU. Nedavno, tokom posete Srbiji on je prvi put rekao da proces proširenja može teći paralelno. To je veoma važan signal. Retorika, a nadam se i stav, promenili su se u Francuskoj“, uveren je Han.\n„Standard“ je podsetio da je i Austrija bila za blokade kada je reč o Balkanu, dodajući da je Ministarstvo unutrašnjih poslova bilo protiv vizne liberalizacije za Kosovo.\n„Kod Austrije trenutno ne znam kakav je poslednji stav po pitanju vizne liberalizacije za Kosovo. Mogu samo da istaknem da Vlada Austrije u suštini veoma podržava evropske perspektive za Zapadni Balkan. Nemačka je svoj stav u vezi sa Kosovom već promenila i ministar unutrašnjih poslova Horst Zehofer je za viznu liberalizaciju“, dodao je on.\nHan je istakao da je pitanje verodostojnosti EU da ispuni ono što je dogovorila sa partnerima.\n„U slučaju Kosova je bilo 94 uslova i njih su jednoglasno usvojile članice EU. Te uslove nismo izmislili Komisija i ja. Moj moto je: ’Ako naši kandidati i partneri isporučuju rezultate, mora ih dati i EU‘“, naglasio je Han.\n„Pojedini očigledno misle da u trenutku kada se nešto dogovori da to neće biti ostvareno. Mora se reći i da je Kosovo najpre dve i po godine odugovlačilo sa ispunjavanjem uslova. Sada, kada su ih ispunili, postaju nestrpljivi, i to do određene mere s pravom“, upozorio je komesar EU.\nHan je kazao da se, u međuvremenu, stvorilo negativno raspoloženje u Savetu EU, i to pre svega kao posledica pooštrene politike prema migrantima, zbog čega je došlo do tvrđeg stava po pitanju vizne liberalizacije.


Mundijal 2018: Zašto je fudbal “najdemokratskija” igra « Pavle Bašić 帕夫莱·巴希奇\nMundijal 2018: Zašto je fudbal “najdemokratskija” igra\nLako na lake teme: sledi “opuštena” i veoma jednostavna ekonomska analiza Svetskog prvenstva.\nKao i ekonomija, i fudbal je polje ljutog okršaja dijametralno suprotnih mišljenja i stavova, osporavana i u nebo uzdizana sportska igra koja prkosi čak i najrelevantnijim predviđanjima – sport kojem je očajnički potrebna korenita reforma institucija koje taj sport reprezentuju u svetu. U nastavku, INET-ov ekonomista i viši fudbalski analitičar Džek Gao nudi svoj je viđenje ovogodišnjeg Svetskog kupa u fudbalu.\nNajpopularniji sportski turnir na svetu koji se odvija u Rusiji ulazi u završnu fazu – ostalo je još finale između reprezentacija Francuske i Hrvatske. Ovogodišnji Mundijal je okupio 32 nacionalna tima, privukavši pažnju više od polovine svetske populacije. Prognoze o timu koji će sa ovog SP-a izaći kao pobednik nakon 64 odigrane utakmice bile su užasno teške, s obzirom na ulogu pukog slučaja i suštinska ograničenja bilo kakvih kvantitativnih modela. Bez obzira na to, i ovo prvenstvo je bila zanimljiva intelektualna vežba „izoštravanja čula“ na širi ekonomski kontekst u kojem se nalaze zemlje koje su učestvovale u kvalifikacijama za ovogodišnji Svetski kup – njih 210, što je dosadašnji apsolutni rekord. U ovom duhu, evo jedne simpatične analize Svetskog prvenstva u fudbalu 2018. godine.\n“Ne i tvoje društvance iz bogate zemlje”\nVećina rasprava o međunarodnoj ekonomiji je usredsređena na nivo prihoda – premda je ovo samo delimičan slučaj kada je reč o ovogodišnjem Svetskom prvenstvu.\nIako se na listi nalaze brojne najbogatije zemlje, uključujući Švajcarsku, Island, Dansku i Švedsku, nijedna od njih nije bila favorit za osvajanje titule, niti je pak realno reprezentovala jedan prosečan tim ovogodišnjeg Mundijala. Na primer, šanse Španije i Nemačke da osvoje Kup bile su manje od onih koje je imao Brazil, čiji je BDP po glavi stanovnika znatno niži. Preklapanje zemalja OECD-a i timova Svetskog kupa takođe pruža ograničenu sliku: Od 35 zemalja u takozvanom “klubu bogatih”, samo ih je 15 u igri ove godine, čineći 47 odsto ukupnih učesnika.\nProsečni nivo primanja zemalja učesnica Mundijala iznosi oko 26.000 dolara po osobi, što je negde između globalnog proseka svih zemalja (10.000 dolara po osobi) i proseka za napredne zemlje (45.000 dolara po osobi). Neke od najsiromašnijih zemalja na svetu – kao što su Senegal, Maroko i Tunis su stoga u Rusiji da bi, između ostalog, prikazali svoju kreativnost i solidarnost, doprinoseći popularnosti ove igre širom sveta.\nGlobalne sportske igre: loš primer za proveru zastupljenosti demokratije u svetu\nMagazin The Economist objavio je početkom ovog meseca članak u kojem se tvrdi da Svetsko prvenstvo u fudbalu “nagrađuje vlade koja dobro upravljaju”. Za razliku od sportova vezanih za trku na stazama ili za gimnastičke dvorane, fudbal zahteva “više kreativnosti i talenta”, dok “diktaturski režimi predstavljaju smeće iz kojeg ne izrasta ništa dobro” po napredak nacionalnog fudbala, navodi se u ovom članku.\nOvo važi samo u najboljem slučaju. Jednostavna logika – koja nalaže da bogate zemlje sveta danas imaju tendenciju da budu demokratije i da će verovatno obezbediti ulaganja koja proizvode dobre fudbalske timove – već je po sebi dovoljna za konfuziju odnosa između demokratije i fudbalskih performansi per se. Štaviše, odnos između demokratije i ekonomskih performansi, potencijalno kraćeg lanca uzročnosti, sama je i dalje podložna brojnim akademskim debatama. Ako Kina zaista postigne da se značajnije podigne u fudbalu putem inicijative pod vodstvom države – a ne uspostavi demokratizaciju, recimo, do 2050. godine – odnos između demokratije i fudbala samo će biti slabiji, kaže se u magazinu The Economist.\nNa ovogodišnjem turniru prisutna su i četiri tima iz zemalja koje su ocjenjene kao “neslobodne” od strane organizacije za zaštitu ljudskih prava Freedom House, a još četiri su ocenjene kao “delimično slobodne”. I mada je nedovoljno zastupljeno više od polovine svetskih zemalja koje se smatraju „nedovoljno slobodnim”, ovih osam timova uspelo je da se kvalifikuje na završni turnir uprkos velikom nedostatku koji mali dohoci u njihovim državama imaju po glavi stanovnika (BDP per capita), uzrokujući i izostanak visokih kvaliteta u sportu. Svetsko prvenstvo još uvek nije, voleli to ili ne, verna slika zastupljenosti demokratije u svetu.\nSport kao nijedan drugi\nDelimičan razlog zbog kojeg je Svetsko prvenstvo tako popularno (iako još uvek nedovoljno u Sjedinjenim Državama) jeste što je fudbal odista igra sui generis, odnosno “sport za sebe”: jedinstven u svojim karakteristikama.\nPrirodno je porediti Mundijal sa Olimpijadom: Svetski kup nas nekako po pravilu i uporedo asocira sa atletskim turnirom koji se zove – Olimpijske letnje igre. Iz razloga što iziskuje stalne profesionalne timove i značajna ulaganja u sportske objekte, Olimpijada je postala mnogo bliskije povezana sa jednom širom definicijom nacionalne moći. Nivo prihoda i veličina zemlje su dominantni faktori u predviđanju rangiranja po osvojenim medaljama, a igra blisko podseća na situaciju „pobedniku pripada sve“. Istorijski gledano, samo je mali broj zemalja uspevao da na najvećim svetskim turnirima prikupi ogromnu većinu olimpijskih medalja pa je, u celini uzev, svaki veliki sportski turnir na globalnom nivou postao lišen iznenađenja i zastupljenosti „malih“.\nSvetsko prvenstvo se u ovom pogledu razlikuje. Osim za Rusiju (koja se automatski kvalifikuje jer je domaćin) i nekih evropskih država koje su osvojile više od ili blizu 1.000 olimpijskih medalja, prosečni tim na Mundijalu je savršen gubitnik na Olimpijskim igrama. Za one koji su imali prilike da svoje sportiste vide kako se penju na pobednički podijum samo jednom u u čitavoj olimpijskoj istoriji, Senegalci su svakako bili oduševljeni što vide da njihov nacionalni tim igra protiv Kolumbije, Japana i Poljske u početnoj tj grupnoj fazi Svetskog prvenstva, ako već neće napredovati u nokaut-fazi protiv Engleske (koja je sinoć izgubila od Hrvatske u polufinalu). A veliki broj zemalja koje učestvuju na Mundijalu – ako već možda nije moguće da sa Velikima ukrste koplja na polju ekonomije – nalazi se, doslovce, na „ravnopravnom terenu“ koji važi za sve učesnike. Zato je fudbal najdemokratskija igra.\nJack Gao, Ineteconomics.org\n← Brexit i (zlo)upotreba naziva brendova


Slovenačka vlada odlučila je da zabrani prodaju plastičnih proizvoda za jednokratnu upotrebu sa samo nekoliko izuzetaka. Relevantna odluka, usvojena na dopisnoj sednici u sredu, takođe propisuje označavanje određenih plastičnih predmeta za jednokratnu upotrebu i njihovo pakovanje radi podizanja svesti o recikliranju.\nProizvodi koji će biti zabranjeni prema ovom propisu uključuju plastični pribor za jelo, tanjire i slamke, kao i štapiće za uši, osim onih koji se koriste kao medicinska oprema. Zabranjeni su i plastični štapići za mešanje i štapići za balone, osim onih namenjenih za industrijsku upotrebu, a ne za kupce.\nOdluka, kojom se transponuje odluka EU, takođe zabranjuje pakovanje hrane i pića u akovanja od ekspandiranog polistirena i predmeta od okso-razgradive plastike.\n“Odluka takođe određuje obaveze za označavanje određenih plastičnih proizvoda za jednokratnu upotrebu i njihove ambalaže. Za pravila označavanja izdata je provedbena odluka Evropske komisije. Ova odluka i njen dodatak predviđaju da, u prelaznom periodu od godinu dana, ti proizvodi trebaju biti označeni. Obeležavanjem na takvim proizvodima potrošači se obaveštavaju o odgovarajućim opcijama upravljanja otpadom ili metodama odlaganja otpada koje treba izbegavati u skladu sa hijerarhijom otpada. Oznaka treba da sadrži i podatkeo prisustvu plastike u proizvodu i posledičnom negativnom uticaju smeća ili drugih neprikladnih metoda odlaganja otpadnog proizvoda na životnu sredinu. Higijenski ulošci, tamponi i aplikatori za tampone, vlažne maramice za ličnu negu i upotrebu u domaćinstvu, duvanski proizvodi sa filterima i filteri koji se prodaju u kombinaciji sa duvanskim proizvodima, kao posude za piće moraju biti označene“, objasnilo je Ministarstvo ekologije u saopštenju za javnost.\nZabrana će stupiti na snagu petnaest dana nakon objavljivanja odluke u Službenom glasniku. Kazne za nepoštovanje kreću se do 15.000 evra za pravna lica, do 5.000 evra za preduzetnike i do 3.000 evra za izvršnog ili odgovornog vlasnika.


Olimpijakos posle drame bolji od CSKA, Evropa će dobiti novog šampiona! (FOTO, VIDEO)\nIzvor: BKTV News, 19.Maj.2017, 19:47\nU prvom polufinalnom meču fajnal-fora Evrolige u Istanbulu Olimpijakos je u neizvesnoj završnici savladao aktuelnog šampiona CSKA sa 82:78.\nDo pobede je atinske "crveno-bele" predvodio Vasilis Spanulis sa 14 poena i šest asistencija, koliko su postigli i Kostas Papanikolau i Jorgos Printezis, koji su svom učinku dodali devet, odnosno sedam skokova.\nNaš Nikola Milutinov u redovima pobednika imao je učinak od pet poena, uz po dva skoka i asistencije.\n>> Pročitaj celu vest na sajtu BKTV News << />Sa druge strane najefikasniji bio Miloš Teodosić sa 23 poena, Nando Dekolo dao je 16, a Aron Džekson 12.\nTako je CSKA nastavio loš niz protiv grčkih klubova, gde je u sedam susreta ostvario samo jednu pobedu, a Olimpijakos nikada nisu pobedlil.\nRTS: Olimpijakos u finalu Evrolige\nMondo: Milutinov se nije zamislio NI SEKUND!\nTeodosić bez krune, Milutinov u finalu: Olimpijakos posle drame bolji od CSKA, Evropa će dobiti novog šampiona! (FOTO, VIDEO)\nU prvom polufinalnom meču fajnal-fora Evrolige u Istanbulu Olimpijakos je u neizvesnoj završnici savladao aktuelnog šampiona CSKA sa 82:78...Do pobede je atinske "crveno-bele" predvodio Vasilis Spanulis sa 14 poena i šest asistencija, koliko su postigli i Kostas Papanikolau i Jorgos Printezis, koji...\n(VIDEO) MILUTINOV ZA KURIR: Srpski košarkaš otkrio kako je Olimpijakos napravio veliki preokret\nIzvor: Kurir, 19.Maj.2017\n...Crveno-beli iz Pireja su napravili veliki preokret, jer su Teodosić i drugovi imali dvocifrene prednosti tokom druge i treće četvrtine.."Jedna od odlika ovog tima je da se nikada ne predajemo Ne posustajemo ni kada smo na minus 15 ili 20 Uvek se borimo do poslednjeg trenutka, tako smo i danas pokazali...\n19.Maj.2017: BKTV News


U Republici Srpskoj trenutno je 5.014 aktivnih slučajeva pozitivnih na korona virus.\nPrema podacima Instituta za javno zdravstvo RS, u Srpskoj je, od početka epidemije, SARS-CoV-2 potvrđen kod ukupno 64.412 osoba, piše Srpskainfo.\nDo sada se oporavilo 55.600 zaraženih, a bitku sa kovidom izgubilo je 3.798 ljudi. Od ukupnog broja onih kod kojih je korona potvrđena, oporavilo se 86,3 odsto njih, dok je skoro šest odsto preminulo od posledica ove opake zaraze.\nEpidemiološka situacija u RS i dalje je stabilna, kako u pogledu broja novozaraženih, tako i kad je reč o onima koji se nalaze na bolničkom lečenju. U zdravstvenim ustanovama u Srpskoj od kovida se leči 36 pacijenata, od čega 16 u Uiverzitetskom centru RS, a 20 u ostalim bolnicama. Na respiratorima su dva pacijenta, oba u UKC RS.\nUprkos ovim brojkama, koje su kudikamo povoljnije nego pre par meseci, epidemiolozi upozoravaju da moramo da budemo oprezni, posebno zbog pojave i širenja novih sojeva korona virsa, pre svega delta varijante.\nNaglašavaju da je najefikasnija borba protiv zaraze vakcinacija što većeg broja ljudi, te nastavak poštivanja mera prevencije širenja SARS-CoV-2.


RTS :: Obradović: Nećemo ničiju glavu, već slobodne medije i izbore\nPolitika Obradović: Nećemo ničiju glavu, već slobodne medije i izbore\nponedeljak, 25. mar 2019, 13:46 -> 13:51\nLider Dveri Boško Obradović izjavio je da neće ničiju glavu, već izbore, uz "slobodne medije".\nBoško Obradović je reagovao na autorski tekst predsednika Aleksandra Vučića za današnji Srpski telegraf, u kojem je ponovio da opozicija treba konačno da kaže narodu šta hoće: izbore ili njegovu glavu.\nVučić je, uz ocenu da je neko očigledno pobrkao pojmove demokratije, slobode i izbora, kao i da je odlučio da dođe na vlast i to tako što će "po svaku cenu da s nje ukloni onoga ko je na izborima dobio 55 odsto glasova", naveo: "Zato kažite da hoćete moju glavu, jer ne postoji način kako vi možete da pobedite".\nObradović u pisanoj izjavi tvrdi da se ne plaši izbora, ali pod uslovom da se "omogući šest do devet meseci slobodnih medija", pa onda narod da odlučuje.\nNa konstataciju da njegove radikalne metode ne nailaze uvek na podršku, i da su njegov upad na RTS-u kritikovali sociolog Jovo Bakić i glumica Bojana Maljević, Obradović je rekao da se on bori i za njihovo pravo da slobodno izraze svoje mišljenje i da je bolje da budu sa njima, nego da "pametuju na društvenim mrežama".\n(ponedeljak, 25. mar 2019, 14:40) - Milan [neregistrovani]\nNa izborima neka narod odluci sta zeli a ne da pravi nemire po gradovima.\n(ponedeljak, 25. mar 2019, 14:33) - Joca [neregistrovani]\nVlast se menja izborima a ne silom, kako se spomenu izbori oni krecu o neregularnosti istih, jer su svesni da nemaju podrsku\nMenendez: Priština da se spremi za konačnu fazu dijaloga sa Beogradom


Predsjednik Čubrilović čestitao novinarima, urednicima i svim zaposlenima u medijima 3. maj, Svjetski dan slobode medija | NSRS\nPredsjednik Narodne skupštine Republike Srpske Nedeljko Čubrilović čestitao je novinarima, urednicima i svim zaposlenima u medijima 3. maj, Svjetski dan slobode medija, poručivši da su slobodni, profesionalni i objektivni mediji jedan od važnih stubova svakog demokratskog društva, jačanja vladavine prava i parlamentarizma, te promocije kulture dijaloga i zaštite ljudskih prava.\nČubrilović je naglasio da se demokratičnost društva i države ogleda u slobodnom i nepristrasnom radu medija, a da je sloboda medija zagarantovana zakonom i Ustavom Republike Srpske.\n„Pohvalio bih ulogu medija u borbi protiv pandemije virusa korona u Republici Srpskoj. Provjerenim i tačnim izvještavanjem, mediji su pravovremeno informisali građane o svim mjerama nadležnih u borbi protiv virusa i važnosti njihove odgovorne i dosljedne primjene, čime su dali nemjerljiv doprinos edukaciji stanovništva i borbi u sprečavanju širenja zaraze“, istakao je Čubrilović.\nPredsjednik Čubrilović je naglasio da je pandemija virusa korona ozbiljno ugrozila rad i finansije brojnih medija zbog čega je, kako je istakao, neophodno da nadležne institucije kvalitetnim sistemskim mjerama pomognu medijima da opstanu i sačuvaju radna mjesta.\n„Nadam se da će mediji, kao i cijelo naše društvo, uspjeti da što prije prebrode ovu krizu i da će mediji u Republici Srpskoj ostati dosljedni objektivnom i profesionalnom radu u interesu građana“, naveo je Čubrilović.


Jeftini letovi iz Niša za Karlsrue - Avio karte Niš Karlsrue - eSky.rs\nAvio karte iz Niša za Karlsrue\nProverite najbolje prilike za letove iz Niša za Karlsrue\n✔ Postoje li posebne ponude za letove iz Niša za Karlsrue na eSky.rs?\n✔ Mogu li se pobrinuti za osiguranje prilikom rezervacije leta iz Niša za Karlsrue?\n✔ Ako rezervišem let iz Niša za Karlsrue, mogu li da rezervišem ujedno i smeštaj?\n✔ Koje avio-kompanije nude letove iz Niša za Karlsrue?\nBudite sigurni, da na eSky.rs ponuda letova iz Niša za Karlsrue uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Srbije Jeftini letovi iz Srbije Jeftini letovi za Beograd Jeftini letovi iz Beograda Jeftini letovi za Saint-Gaultier Jeftini letovi iz Saint-Gaultier\nJeftini letovi do Južnoafričke Republike Jeftini letovi iz Južnoafričke Republike Jeftini letovi do Perm Bolshoye Savino Jeftini letovi od Perm Bolshoye Savino


NSinfo: Uskoro nova pokupljenja goriva\nUskoro nova pokupljenja goriva\nSrbija uvozi naftu i cena goriva zavisi od nabavne cene, kursa dinara prema dolaru i ponude i potražnje\nZamenik sekretara Udruženja za energetiku u Privrednoj komori Srbije (PKS) Ljubinko Savić rekao je da je poslednje poskupljenje goriva na pumpama u Srbiji u proseku za oko dva dinara posledica povećanja cena nafte na berzi i "reakcije trgovaca".\n"Barel nafte je u četvrtak koštao 50,77 dolara, a mesec dana ranije 47,98 dolara", rekao je Savić.\nDodao je "da ne veruje da će do kraja godine nafta poskupeti preko 60 dolara po barelu".\n"Srbija uvozi naftu i cena goriva zavisi od nabavne cene, kursa dinara prema dolaru i ponude i potražnje", rekao je Savić.\n"U Srbiji je akciza, kao vrsta poreza, skoro 55 dinara za litar dizela, za litar benzina 53,34 dinara, a na kilogram tečnog naftnog gasa 41,65 dinara", rekao je Savić.\n"Najnovije poskupljenje je posledica promena cena na berzi i cene sirove nafte, ali je i rezultat tržišnog nadmetanja 1.400 berzanskih stanica", rekao je Mićović.\nNa pitanje zašto su cene goriva niže u BiH i Makedoniji Mićović je rekao da "Srbija prednjači po visini zahvatanja u ceni dizela i TNG-autogasa pa su zbog toga naše cene ovih energenata po pravilu pri vrhu liste".\n"Država jeste preduzela odredjene čak i veoma rigorozne mere, ali ne možemo reći da se promet goriva u ovim regionima brzo oporavlja zbog čega su na gubitku ne samo vlasnici benzinskih stanica, već i država", kazao je Mićović.\nizvor: Beta, agencije, foto: ilustracija, supakitmod/freedigitalphotos.net\n... ap vojvodina, gorivo, Novi Sad, srbija


Održani susreti žena u Šapcu - Glas Podrinja\nUdruženje žena „Ljiljan “Šabac obeležilo je 21. godinu postojanja. U subotu 23. juna na motelu. Kako je i primereno ovoj manifestaciji je prisustvovalo oko 300 gostiju iz 25 gradova i mesta iz Srbije i Republike Srpske.\nUz prigodan kulturno zabavni program i večeru kako priliči ovakvom skupu , šapčanke su predstavile svoj grad na najlepši mogući način kako je i nekada bio poznat Mali Pariz. Obeležena je i još jedna godišnjica Udruženja žena koja uprkos turbulentnim vremenima opstaje i svake godine beleži blagi porast članica.\nIzabrali smo baš ovaj datum kada je poznata manifestacija, festival „Ruže Lipolista“ jer je žena jedna ruža, treba je negovati i voleti poručile su sa susreta članice udruženja .\nOvo udruženje je spojilo lepo i korisno pa je veče i humanitarna lutrija čiji prihod će biti usmeren za pomoć deci sa posebnim potrebama. “Ljiljan“ nastoji da obeleži sve manifestacije o ženi, kao i da edukuje u pogledu njenog zdravlja i uloge u društvu.\nSvake godine Udruženje organizuje dvodnevni izlet za članice širom Srbije, obilazak nekog grada i upoznavanje kulturno istoriskih znamenitosti. U proteklom periodu upoznale i posetile su mnogo gradova planina, reka, jezera, banja, muzeja, manastira i tako shvatile koliko nam je Srbija lepa i bogata.\nUz čestitke gostiju drugih udruženja predstavnika Uprave Grada Šapca, mnogih sponzora upućene su iskrene želje da se u ovakvoj prijatnoj atmosferi obeleži još mnogo jubileja ovog udruženja.


Da li je fašizam pobijeđen? - Leutar.net\n9. maja 2020. LEUTAR Magazin, Društvo, Lični stav, Nekad bilo 0\nIdeologija fašizma razvijala se u prvim decenijama prošlog vijeka. Fašizam je na neki način „čedo“ XX vijeka, jer su se u njemu fašističke ideje jasno iskristalisale i bile sprovođene na istorijskoj sceni.\nU istoriji se kao događaj kojim je završen rat pamti ratifikovanje sporazuma o njemačkoj kapitulaciji 9. maja 1945. godine. Sovjetski maršal Žukov je ispred Saveznika ratifikovao sporazum o kapitulaciji, koji je dan ranije u ime Trećeg rajha potpisao njemački feldmaršal Vilhelm Kajtel. Od tada se taj dan u velikom broju zemalja svečano obilježava kao međunarodni dan pobjede nad fašizmom. Najveća parada održava se svake godine 9. maja u Moskvi, sa velikim mimohodom vojske i preleta avijacije.\nNjemački filozof Teodor Adorno rekao je da se „nakon holokausta ne može više pisati poezija“, jer kako bi mogli uopšte poetizirati poslije svega što se desilo i to u vremenu koje se smatralo duhovno najrazvijenijim u istoriji. “Slika progresa ljudskog duha, kakvu smo nasledili s kraja 18. veka, nije se održala pred prizorima užasa i perverzija nacizma“ (Žilijar, 1999. str. 24.). Sve prosvjetiteljske priče su pale u vodu, jer se na svjetskoj pozornici pokazalo da razvoj i napredak ne moraju doslovno voditi prema boljem.\nFašističke „ideje se zasnivaju na verovanju da su apsolutno vođstvo i vladavina elite prirodni i poželjni. Ljudska bića se rađaju s radikalno različitim svojstvima i sposobnostima, što se ispoljava kroz činjenicu da se oni s retkim kvalitetom vođstva, borbom uspinju iznad onih koji su sposobni da budu samo sledbenici. Fašisti su verovali da je društvo, uopšte uzevši, društvo sastavljeno od tri vrste ljudi. Prvo i najvažnije, tu je vrhovni, svevideći vođa koji poseduje neuporedivi autoritet“ (Hejvud, 2005, str 232).


Nemački "Špigl" piše da u Crnoj Gori ne jenjavaju protesti zbog Zakona o slobodi veroispovesti koji nisu samo o crkvenoj imovini, uz ocenu da predsednik te zemlje Milo Ðukanović "svesno podstiče sukobe". List dalje navodi da je Crna Gora dugo važila za ostrvo stabilnosti na "problematičnom Zapadnom Balkanu", piše Dojče vele.\n"Crnogorski predsednik i dugogodišnji vladar Milo Ðukanović vešto je manevrisao svojom državom tokom ratova u bivšoj Jugoslaviji i mirnim putem je odveo do nezavisnosti 2006. godine. Bivši mladi komunista Milo u međuvremenu je postao odani saveznik NATO i EU, a Zapad mu je zbog toga poslednjih godina progledao kroz prste mnoge unutrašnjopolitičke afere", piše list.\nBRAĆA ĐUKANOVIĆI I OSTALI "Vijesti" su objavile listu deset najmoćnijih Crnogoraca, prvo mesto se NE DOVODI U PITANJE\nCrna Gora je privatno imanje Đukanovića\n"Špigl" dalje navodi da Ðukanović, članovi njegove porodice i uži krug bliskih saradnika već tri decenije vladaju zemljom kao da je to njihovo privatno imanje, da su umešani u brojne korupcionaške afere, a da za njih nikada nisu morali da odgovaraju.\n"Izbori u zemlji redovno se lažiraju u korist Ðukanovićeve vladajuće Demokratske partije socijalista (DPS). U Crnoj Gori još nije došlo do promene vlasti. Ðukanović ''kupuje'' inostranstvo nudeći se kao pouzdan partner u operacijama NATO ili kao bedem EU u izbegličkoj krizi", piše list.\nDodaje se i da biznismen Duško Knežević već godinu dana potresa Milov sistem - više puta je objavljivao video-snimke na kojima se vidi podmićivanje i ilegalno finansiranje DPS, zbog čega je crnogorska javnost na to reagovala sa ogorčenjem, tako da pred predstojeće parlamentarne izbore na jesen to predstavlja stvarnu pretnju Ðukanoviću i njegovoj stranci.\n"U tako delikatnim unutrašnjopolitičkim situacijama Ðukanović je više puta pokušavao da tematizuje nezavisnost Crne Gore od bivše državne asocijacije sa Srbijom, kao i raspravu o identitetu nezavisne zemlje. On pokušava da sebe predstavi kao patriotu i čuvara integriteta zemlje. Pritom mu pozicija najjačeg opozicionog saveza, Demokratskog fronta, odgovara - zato što je jasno prosrpski i može da se predstavi kao peta kolona Beograda", piše list.\nList zaključuje i da nema sumnje da je taktika Ðukanovića opasna, budući da je crnogorska vlada upozorila Srpsku pravoslavnu crkvu da podriva državnost države, a mitropolit Amfilohije kaže da može doći do građanskog rata.


Sinhua: Politička manipulacija Tajvanom osuđena na propast | Novinska agencija Beta\nSVET | 25.05.2022 13:50 > 25.05 13:52\nSinhua: Politička manipulacija Tajvanom osuđena na propast\nFoto: Xinhua/Chen Junxia\nGeneralni komitet i plenarna sednica 75. Svetske zdravstvene skupštine odbacili su predlog da se Tajvan pozove da učestvuje u Svetskoj zdravstvenoj organizaciji kao posmatrač koji je podnela nekolicina zemalja.\nOdluka doneta 23. maja još je jedan dokaz da je princip jedne Kine konsenzus međunarodne zajednice, da je u skladu sa trendom vremena, da ne nosi nikakav izazov i da je tako direktna politička manipulacija kao što je predlog u vezi sa Tajvanom sama po sebi nepopularna i osuđena na propast, ocenila je agencija Sinhua.\nI dok širom sveta kovid-19 još pravi haos, saradnja i solidarnost su se pojavile kao zajednička težnja međunarodne zajednice za Svetsku zravstvenu skupštinu (WHA). Tajvanske vlasti Demokratske progresivne partije (DPP) postupile su, međutim, u neskladu s tim, insistirajući na podnošenju predloga u vezi sa Tajvanom, po cenu ometanja skupštinskih procedura i sabotiranja globalne saradnje u borbi protiv pandemije. Takav potez je ogolio njihovu političku zaveru da se zalaganjem za učešće Tajvana u Svetskoj zdravstvenoj skupštini angažuju u separatističkim aktivnostima za "nezavisnost Tajvana".\nU međuvremenu, nekoliko zemalja je otvoreno ohrabrilo i podstaklo taj potez u pokušaju da odigraju stari politički trik obuzdavanja Kine. Njihovoj zlokobnoj nameri da podele Kinu i eklatantnom ponašanju suprotstavljanja istorijskom trendu jednoglasno su se usprotivile zemlje širom sveta koje podržavaju pravdu, ukazala je Sinhua.\nPre otvaranja Svetske zdravstvene skupštine skoro 90 zemalja poslalo je pisma Svetskoj zdravstvenoj organizaciji kako bi izrazile svoju privrženost principu jedne Kine i protivljenje učešću Tajvana u skupštini.\nPredlozi koji se odnose na Tajvan nemaju pravnu osnovu. Na svetu postoji samo jedna Kina, a Tajvan je neotuđivi deo Kine. Vlada Narodne Republike Kine je jedina legalna vlada koja predstavlja celu Kinu. Učešće Tajvanskog regiona u aktivnostima međunarodnih organizacija, uključujući SZO, mora se tretirati po principu jedne Kine. Rezolucija Generalne skupštine Ujedinjenih nacija 2758 i Rezolucija Svetske zdravstvene skupštine 25.1 potvrdile su taj osnovni princip i pružile pravni osnov za SZO da ga se pridržava, navela je kineska agencija u komentaru.\nSinhua dodaje da učešće regiona Tajvan u Svetskoj zdravstvenoj skupštini mora biti tretirano u skladu sa principom jedne Kine i kroz konsultacije s obe strane moreuza. Međutim, pošto se vlasti DPP tvrdoglavo pridržavaju stava o "nezavisnosti Tajvana", politička osnova za pridruživanje Tajvana Svetskoj zdravstvenoj skupštini je prestala da postoji.\nU nadi da će pridobiti međunarodne simpatiju i stvoriti "dve Kine" ili "jednu Kinu, jedan Tajvan", vlasti DPP su razglasile neosnovanu tvrdnju da je region "pukotina" u globalnim naporima protiv pandemije, piše Sinhua.\nAgencija, međutim, dodaje da činjenice govore same za sebe: kineska centralna vlada oduvek pridaje veliki značaj zdravlju i blagostanju tajvanskih sunarodnika i od izbijanja epidemije regionu je oko 400 puta poslala ažurirane izveštaje o epidemiološkoj situaciji.\nOd aprila 2021. godine, čak 47 stručnjaka sa Tajvana dobilo je odobrenje za učešće u tehničkim aktivnostima koje organizuje SZO 44 puta. Region je takođe više puta dobijao brifinge Sekretarijata SZO o situaciji sa epidemijom.\nSvetska zdravstvena skupština je šest uzastopnih godina odbacivala predloge u vezi sa Tajvanom, što je u potpunosti pokazalo da će se svaki pokušaj da se naruši zajednička težnja i preokrene preovlađujući trend suočiti sa neizbežnom propašću. Vreme je da se vlasti DPP pomire sa činjenicom da će traženje "nezavisnosti Tajvana" pod izgovorom pandemije kovid-19 samo dospeti u ćorsokak.\nTakođe je vreme da neke zemlje prestanu da politizuju zdravstvena pitanja i da se mešaju u unutrašnje stvari Kine iskorišćavanjem pitanja Tajvana. U protivnom, zasigurno pucaju sebi u nogu, ocenjuje Sinhua.


Televizija kanal 3\nOsnovani smo 1994. godine sa svrhom proizvodnje i emitovanja televizijskog programa. 15. aprila 1995. započinje emitiranje vlastitog programa za područje opštine Prnjavor, a vrlo brzo K3 televizija postaje jedan od uticajnijih medija Republike Srpske. Sjedište K3 televizije je u centru Prnjavora, na 200 m2 vlastitog prostora, opremljenog najmodernijom tehnologijom, koja omogućava visok stepen automatizacije u realizaciji programa. U fazi smo izgradnje moderne zgrada namijenjene iskljucivo proizvodnji i emitovanju TV programa, sa produkcijskim studiom od 300 m2 i NEWS studiom po ugledu na najvece televizijske kuce.\nCilj nam je pozitivno uticati na svakog pojedinca i ostvarivati kontinuiranu i kvalitetnu interakciju s našim gledaocima i tako biti i ostati kreator programa za svakoga. Kreiranje programa prema željama gledalaca svrstalo nas je u sam vrh gledanosti televizija u RS..\n+ Naš marketinški pristup\nNaš marketinški pristup – biti partner kroz kvalitetnu realizaciju promotivnih projekata Naša vizija – Kanal 3 televizija kao savremena tv kuća koja djeluje u urbanoj sredini, čiji program nosi taj duh urbanosti, ali nikako ne zaboravlja vrijednosti i običaje ovoga kraja.


RK Čelik spreman i kompletan želi pobjedu protiv RK Gradačac - SportSport.ba\nRK Čelik dobio veliko pojačanje za narednu sezonu\nGolmanu Poliću istekla kazna zbog incidenta u Zavidovićima\nNakon gotovo četveromjesečnog zatišja u RK Čeliku se radi punom parom. Vrše se pripreme za novu prvenstvenu sezonu u kojoj Čelik započinje ”operaciju za Premijer ligu BiH”. U klubu smatraju da im je Rukometni savez za ”zelenim stolom”, prekidom prvenstva prije kraja sezone, oteo ovogodišnju titulu, odnosno, da se prvenstvo igralo do kraja da bi umjesto RK Krivaje slavio Čelik.\nŠR "Čelik-junior" u punom pogonu, rad sa omladinskim selekcijama preduvjet za svijetlu budućnost\nSeniori rade u Areni, omladinci na Kamberovića polju\nKao što je poznato sve lige kada je u pitanju rukomet u BiH su prekinute. Tako je i slučaj sa 1.ligom FBiH, gdje se takmiče dva zenička ligaša Škola rukometa Čelik-junior i RK Čelik.\nRK Čelik spreman i kompletan želi pobjedu protiv RK Gradačac\nDerbi već na početku nastavka 1.lige FBiH\nPred nastavak rukometne prvenstvene sezone u Prvoj ligi FBiH, rukometaši RK Čelika se marljivo pripremaju za derbi kola, kada ova ekipa gostuje u Gradačcu, gdje ih dočekuje odlična domaća ekipa.\n14.02.19. 12:10 D. Kurbegović\nZeničani u nastavku sezone žele da poprave plasman na tabeli, ali i da par mlađih igrača dobiju što više šanse za igru\nU pripremnom periodu Čelik je odigrao četiri prijateljske utakmice i ostvario isto toliko pobjeda (protiv RK Žepča dva puta, pobijedili su RK Kakanj u Kaknju te RK Iskru iz Bugojna u Zenici).\n”Zdravstveni bilten RK Čelika je odličan, Svi igrači su zdravi i fizički spremni za derbi u Gradačcu”, kaže prof. Bojan Tepić, fizioterapeut Čelika, koji prisustvuje svim treninzima i utakmicama ovog kluba i vodi računa o zdravstvenom biltenu ekipe. ”Svi igrači su prošli veoma stroge testove u Zavodu za sportsku medicinu Zenica.”\nU stručnom štabu Čelika svjesni su kvaliteta domaćina.\n”Na svim treninzma ove sedmice uigravamo razne varijante i za napad i za odbranu za utakmicu s RK Gradačcom. Ekipu RK Gradačca izuzetno cijenimo, Gradačac je grad gdje se oduvijek igra odličan rukomet, ali mi tamo idemo da pobijedimo tog izuzetnog protivnika! Potpuno smo spremni za ovaj derbi, obećavamo odličnu igru i pobjedu u Gradačcu!”, ističu u stručnom štabu RK Čelika.\nKapiten Čelika, golman Riad Polić, dodaje:\n”Ispred mene u našoj ekipi se nalazi pravi odbrambeni bedem. Značajno smo poboljšali igru u odbrani pa nam čak ni odlični igrači Gradačca, koje dobro poznajem, neće lako zabijati golove. Sve u svemu: bodovi dolaze u Zenicu!”, kaže Polić.\nUtakmica RK Gradačac – RK Čelik se igra u subotu, 16. februara, u Sportskoj dvorani Gradačac, s početkom u 19 sati.\nRK Čelik ponovo bolji od RK Žepče\nPrijateljski meč u Žepču\nRK Čelik u prijateljskom meču slavio u gostima protiv RK Kakanj\nPripremna utakmica uoči nastavka prvenstva\nRK Čelik jači za novog igrača, u subotu prijateljski duel protiv Kaknja\nZeničani se spremaju za nastavak sezone\n31.01.19. 14:30 1


Na javno slušanje pozvani su: predsednica Narodne skupštine, predstavnici Vlade, Ministarstva za Kosovo i Metohiju, Ministarstva za ljudska i manjinska prava, državnu upravu i lokalnu samoupravu, Republičke izborne komisije, Odbora za lokalnu samoupravu Narodne skupštine i šefovi poslaničkih grupa, ali niko od pozvanih nije došao.\nJavnom slušanju su, pored članova Odbora i narodnih poslanika, prisustvovali predstavnici Srba sa Kosova i Metohije.\nPredsednik Odbora Ljubomir Kragović je najavio da će predsednici Narodne skupštine prof. dr Slavici Đukić Dejanović predati peticiju organizacije “Stara Srbija” sa Kosova i Metohije koja je prikupila 70 hiljada potpisa građana južne srpske pokrajine koji traže održavanje lokalnih izbora na Kosovu i Metohiji.\nU diskusiji je istaknuto da su lokalni izbori na KiM raspisani, ali da nisu počele da teku i predizborne radnje. Upućene su kritike predstavnicima vlasti što nisu došli na javno slušanje i ocenjeno da neodržavanje lokalnih izbora na Kosovu i Metohiji predstavlja slabljenje srpskih institucija i korak ka njihovom ukidanju u Pokrajini.


Vučić danas u NATO sa Stoltenbergom i u EU sa Federikom Mogerini\nBeta 15. novembra 2017. 06:50\nPredsednik Srbije Aleksandar Vučić razgovaraće danas u Briselu s generalnim sekretarom NATO-a Jensom Stoltenbergom i obratiti se ambasadorima zemalja članica na sastanku Severnoatlantskog saveta.\nPrema najavi iz kabineta predsednika Srbije, pre razgovora u NATO-u, Vučić će se sastati i s visokom predstavnicom EU za spoljnu politiku i bezbednost Federikom Mogerini.\nStoltenberg i Vučić će se obratiti medijima oko 17.00, najavljeno je na sajtu NATO-a.\nUoči posete Briselu Vučić se u ponedeljak u Beogradu sastao sa šefom Vojne kancelarije NATO-a za vezu, brigadnim generalom Čezareom Marinelijim kome je, kako je saopšteno, ponovio da je Srbija vojno neutralna i da će saradjivati s različitim savezima i državama, ali da neće ulaziti ni u kakve vojne saveze.\nU razgovoru je izraženo i očekivanje da će predstojeća poseta srpskog predsednika sedištu NATO-a „potvrditi napredak u političkom dijalogu i praktičnoj saradnji Srbije i NATO-a“, saopšteno je iz kabineta predsednika Srbije.\nSrbija se priključila programu NATO-a Partnerstvo za mir i Savetu za evroatlantsko partnerstvo 2006, a 2015. je potpisala i Individualni akcioni plan partnerstva (IPAP) s NATO-om.\nU kom svojstvu i kojem i cijem ovlascenju isti ovo radi. Po Ustavu (koji treba postovati) Vlada i MSIP vodi spokljnu politiku a Predsednik nikako u sve se mesa,kao i njegova „dijamant“Ministarka.


Šmit je juče poslepodne stigao u BiH, te sa porodicom napravio hercegovačku turu posetivši manastir Tvrdoš kod Trebinje i Blagajsku tekiju te Mostar gde je i prespavao, a danas je posetio i mostarske franjevce, piše Klix.\nDanas u poslepodnevnim satima se iz Mostara uputio ka Sarajevu, prenosi Srpskainfo.\nŠmit je je u prvoj izjavi izrazio divljenje prema bogatom kulturnom nasleđu Bosne i Hercegovine. Istakao je da se samo kroz zajedničke napore i posvećenost celog društva, te uz podršku i pomoć međunarodne zajednice, Bosna i Hercegovina može vratiti na put napretka i zaustaviti značajan odliv mlađe populacije.\nNaslednik Valentina Incka je poručio da u BiH dolazi kao političar, a ne kao diplomata i da će njegove poruke biti jasne te da je spreman na kvalitetan rad i saradnju sa svima.\nU narednim danima se očekuju sastanci s domaćim zvaničnicima, prvenstveno članovima Predsedništva BiH, kao i predstavnicima nevladinog sektora.


U toku predlaganje kandidata za dodjelu priznanja Opštine\nSkupština Opštine Bijelo Polje objavila je obavještenje o predlaganje kandidata za dodjelu opštinske nagrade „3. januar“, kao i javnih priznanja, Plakete i Zahvalnice Opštine.\nTrećejanuarska nagrada, kao oblik javnog priznanja dodjeljuje se svake godine za najbolja ostvarenja, postignute rezultate i doprinos razvoju opštine, na privrednom, naučnom, prosvjetnom, zdravstvenom, kulturnom, sportskom i drugim oblastima društvenog života.\nPravo predlaganja kandidata imaju građani, privredna društva, javne službe, NVO i drugi subjekti.\nPlaketa kao priznanje, dodjeljuje se domaćim ili stranim pravnim ili fizičkim licima za izuzetna dostignuća, akcije i doprinose u kontinuiranom dugogodišnjem radu u oblasti privrednih, društvenih i javnih djelatnosti od opšteg društvenog značaja za razvoj, ugled i promociju Opštine Bijelo Polje.\nZahvalnica Opštine kao priznanje, dodjeljuje se domaćim ili stranim pravnim ili fizičkim licima za zasluge u oblastima društvenih i javnih djelatnosti od posebnog društvenog interesa za Opštinu, naročito za sprovođenje pojedinačne akcije u oblastima socijalne zaštite, zaštite životne sredine, zdravstva, obrazovanja, kulture, sporta, pojedinim akcijama u okviru mjesnih zajednica, učinjenih podviga, himanitarnim acijama, te stalnom društvenom radu.\nPredlozi se dostavljaju u pisanoj formi najkasnije do 10. decembra 2019. godine.


PRONI Centar otvorio pet novih omladinskih klubova u BiH (VIDEO) | Bosanski.com\nNaslovna Vijesti Društvo PRONI Centar otvorio pet novih omladinskih klubova u BiH (VIDEO)\n– Jedna od najvažnijih aktivnosti koju realizujemo kroz projekt Youvolution 2.0, koji je nastavak projekta od prošle godine kada smo najavili otvaranje tih omladinskih klubova, jeste PRONI Akademija omladinskog rada B i B+ nivo. Na toj akademiji mladi ljudi stiču znanja iz oblasti treninga za trenere mladih ljudi, kao i iz oblasti menadžmenta omladinskog rada u tim klubovima – kazao je Jašarević za Fenu.\n– Trenutno radimo sa 250 mladih ljudi u PRONI Akademiji omladinskog rada, u Volonterskom programu i na aktivnostima za koje su se prijavili mladi ljudi, tako da mislimo da je dobro da u zadnjih desetak dana od otvorenja novih klubova imamo tako dobar odziv, a očekujemo da će te brojke biti i veće – naveo je Jašarević.\n– Prošle godine je bilo dosta problematično, a ni sada se situacija sa Covidom-19 ne smiruje. Prilagodili smo neke naše programe, pa na Akademiji omladinskog rada po prvi put radimo cjeloviti program obrazovanja za omladinske radnike online, koristeći zoom platformu i druge online alate. Neke od aktivnosti koje provode omladinski radnici i volonteri su također online, pogotovo kursevi jezika i drugo. Također, male su grupe, pet do deset ljudi, koje dolaze u omladinske klubove i radi se o aktivnostima sportskog, rekreativnog, zabavnog i edukativnog karaktera – rekao je Jašarević.\n– Koristit ćemo neka dobra iskustva koja imamo iz BiH da bi ih mogli prenijeti mladim ljudima u tri regije, Krajini, Hercegovini i centralnoj Bosni. Također, planiramo i cilj nam je da sve omladinske klubove na određeni način lokalizujemo i registrujemo kao lokalne omladinske organizacije koje će biti partneri lokalnim vlastima u vezi pitanja mladih – kazao je Jašarević.\nPRONI Centar za omladinski razvoj posvećen je potrebama mladih ljudi jer se, kako je dodao, ne završava sve u školama i na fakultetima. Zato je važno kreiranje adekvatnih omladinskih politika, strategija i akcionih planova prema mladima da bi mogli ostvariti svoj puni potencijal.\nTeme: PRONI Centar\nnext Redžepi: Bh. politička elita treba pokazati više interesa za Bošnjake na Kosovu


Opel Astra GTC 1.8 ECOTEC Enjoy 140 KS\nContinental Sport contact 3 RF FR 225/45...\nNaslovna > Automobili > Audi\nDatum objave: 19/06/2018\nPredstavljamo – Audi A1\nDatum objave: 06/07/2011\nAudi A1 Clubsport...\nDatum objave: 27/06/2011\nTest - Audi A1 1.6 TDI...\nDatum objave: 16/12/2010\nPrezentacija - Audi A1...\nDatum objave: 29/10/2010\nDatum objave: 10/03/2018\nPredstavljamo – Audi A8\nPredstavljamo- Audi A8\nDatum objave: 20/01/2010\nNovitet – Audi A8\nDatum objave: 03/01/2010\nDatum objave: 03/10/2018\nAudi R8 V10 Plus with...\nSnovi - Audi R8\nTest - Audi A3 2.0 TDI...\nDatum objave: 20/04/2013\nPredstavljamo Audi A3\nDatum objave: 24/09/2012\nNovitet - Audi A3\nDatum objave: 02/05/2012\nDatum objave: 06/03/2012\nTest– Audi Q2 1.6...\nNovitet - Audi RS 4...\nAudi RS 4 Avant za...\nTest - Audi A4 2.0 TDI...\nTest -Audi A4 2.0 TDI\nDatum objave: 16/04/2008\nTest - Audi Q3 2.0 TDI...\nDatum objave: 27/02/2012\nPredstavljamo – Audi Q3\nDatum objave: 16/05/2011\nDatum objave: 21/09/2009\nVozili smo - Audi OFF...\nDatum objave: 08/01/2009\nPredstavljamo – Audi Q5\nDatum objave: 07/06/2008\nNovitet - Audi S8 2012\nDatum objave: 20/01/2012\nPredstavljamo - Audi...\nDatum objave: 20/12/2012\nDatum objave: 26/11/2011\nDatum objave: 14/11/2011\nNovitet-Audi A6 Avant\nDatum objave: 03/09/2011\nPredstavljamo – Audi...\nDatum objave: 28/01/2011\nNovitet - Audi A6\nDatum objave: 29/12/2010\nNovitet – Audi A6 III\nDatum objave: 28/11/2010\nNovitet - Audi A6...\nDatum objave: 04/10/2008\nDatum objave: 02/02/2009\nPredstavljamo – AUDI A7\nDatum objave: 09/10/2010\nKonačno predstavljen E-Tron\nAudi je na posebnoj promociji u San Franciscu predstavio svoj prvi u potpunosti električno pokretani SUV E-Tron. Prema njihovim riječima ovaj novitet je prostrano vozilo sa pet sjedišta, električno pokretani premium SUV srednje veličine koji je odlično...\nE-Tron pred premijerom\nAudi će u San Franciscu predstaviti svoj novi crossover E-Tron. Posebnost ovog automobila leži u činjenici da je riječ o u potpunosti električno pokretanom automobilu koji će se uskoro naći na tržištu. Vanjski izgled ovog noviteta...\nE-Tron stiže naredne sedmice\nAudi je objavio još jednu najavnu fotografiju svog prvog produkcijskog električno pokretanog crossovera E-Tron. Ovaj put se na snimku nazire konačna produkcijska verzija ovog automobila koji će biti predstavljen početkom naredne sedmice na...\nPočela proizvodnja modela E-Tron\nPredstavnici Audija potvrdili su da su počeli proizvodnju svog prvog serijskog električnog crossovera, tačnije modela E-Tron koji će javnosti biti predstavljen 17. septembra. Ovaj model pokretaće dva električna motora kombinovane snage...\nStigao snažniji Audi RS4 Avant\nTjuning kompanija Wheelsandmore predstavila je svoj novi projekat a radi se povećanju snage i izmjeni dijela dizajna na modelu Audi RS4 Avant. Tako da svi oni koji vole tjuning koji podrazumeva upravo veću snagu i nove točkove, definitivno...\nJoš detalja o novom modela A3\nNova generacija modela A3 na tržište će stići u toku naredne godine, a kupcima će u početku biti dostupna hatchback verzija sa petoro vrata dok će godinu kasnije na tržište stići i limuzina sa četvoro vrata. Novi A3 će se u...\nObjavljeni detalji za novi E-Tron\nAudi je objavio nove fotografije i podatke o svom električno pokretanom modelu E-Tron. Prema snimcima ovaj novitet testiran je u američkom Coloradu na poznatom Pikes Peaku na kojem je Audi pokazao učinkovitost sistema regenerativnog...\nPredstavljen novi model Q3\nKompanija Audi predstavila je svoju novu generacija modela Q3 koji će kupcima ponuditi novi dizajn, napredniju tehnologiju, bogatiju opremu te raznovrsne VW agregate. Modernije i atraktivnije linije, na ovom modelu, izražavaju sportskiji duh vozila, a veliki...


Prenos opere Manon Lesko u Cineplexx-u\nDirektan prenos iz Metropolitena najstarije Pučinijeve opere, Manon Lesko, zakazan je za subotu, 5. mart, samo u bioskopu Cineplexx Ušće Shopping Center, od 19 časova.\nMadam Baterflaj u Cineplexx-u\nSezona direktnih prenosa iz Metropolitena donosi operu Madam Baterflaj, kompozitora Đakoma Pučinija, čije je prikazivanje zakazano u subotu, 2.aprila, samo u bioskopu Cineplexx Ušće Shopping Center, od 19 časova.\nMetropoliten na bis: Novi naslovi za ljubitelje opere\nPučinijeva Toska otvoriće drugu sezonu repriznih naslova na velikom platnu u bioskopu Cineplexx Ušće Shopping Center i porgama Metropoliten na bis. U periodu od 9. jula do 24. septembra, posetioci bioskopa će moći da pogledaju četiri najzapaženija naslova odigrana u prethodnim sezonama Metropoliten opere.\nToska u u bioskopu Cineplexx ove subote\nLetnju sezonu alternativnog sadržaja u bioskopu Cineplexx Ušće Shopping Center, ove subote, 9. jula sa početkom od 19 časova, otvoriće opera Toska, italijanskog kompozitora Đakoma Pučinija, koja se nalazi u samom vrhu liste najomiljenijih i najviše izvođenih opera svih vremena.\nLjubavni napitak u Cineplexx-u ovog vikenda\nAna Netrebko i Metju Polenzani predvode postavku u Donicetijevoj operi Ljubavni napitak, koja će u okviru programa Metropoliten na bis biti prikazana u bioskopu Cineplexx UŠĆE Shopping Center, u subotu, 23. jula sa početkom od 19 časova.


Popularni škotsko-britanski drum“n“bass bend formiran je 1998. godine i u relativno kratkom vremenskom periodu postigao je zavidan uspeh. Sve je počelo kada se vokal Sian Evans preselila iz Velsa u Bristol i tamo upoznala dvojicu članova kasnije formiranog benda „tri dvadeset trojke“ (svi su imali po 23 godine) – Kosheen.\nBend je počeo sa pravljenjem materijala, koji je, po rečima njegovih članova, imao cilj da proširi granice drum“n“bass muzike. U skladu sa tim, koristili su kako modernu studijsku opremu, tako i tradicionalne instrumente. Njihov prvi singl, „Hide U“, imao je skroman uspeh, i to zbog veoma malo sredstava za promociju. Ipak, novac zarađen realizovanjem singla uložili su u sledeći singl – „Catch“, koji je izdat krajem 2000. godine, samo nekoliko meseci posle prvog. Ovaj singl već je skrenuo pažnju javnosti na bend.\nNekoliko meseci kasnije, hit singl „Slip + Slide (Suicide)“ definitivno postiže ogroman uspeh na breakbeat i drum“n“bass sceni. Ovaj singl ušao je i među prvih pet na muzičkoj top deset listi britanskih singlova. Sredinom 2001. godine, bend dobija dve The Knowledge Drum“n“Bass nagrade u Britaniji, koje su definitivno potvrdile kvalitet njegovog materijala.\nKrajem 2001. godine bend je imao svoju prvu evropsku turneju. Do sada su dva puta gostovali u našoj zemlji, jednom u Novom Sadu na EXIT-u i jednom u novobeogradskoj palati sportova.


Otac ministra Stefanovića trguje oružjem, Mirković poziva ministra i Vučića na tv duel – Glas Srbije Info\nOtac ministra Stefanovića trguje oružjem, Mirković poziva ministra i Vučića na tv duel\nOtac ministra Stefanovića u vezi sa firmama koje trguju oružjem\nMreža KRIK nastavlja da objavljuje podatke o imovini političara na vlasti\n* Brat ministarke Jadranke Joksimović jednu kompaniju osnovao 2012.\nProfil ministra policije i potpredsednika Vlade Nebojše Stefanovića i Jadranke Joksimović, ministarke bez portfelja zadužene za evropske integracije, od danas se nalazi u bazi imovine političara Mreže za istraživanje kriminala i korupcije KRIK.\nPrema njihovom istraživanju, ministar Stefanović vlasnik je četvorosobne kuće koja se nalazi u elitnom naselju na Bežanijskoj kosi na Novom Beogradu.\n– Za kuću je menjao stan od 90 kvadrata koji se nalazio u blizini, ali ne u istom naselju, u martu 2014. godine. Stefanović, prema ugovoru, nije doplatio za kuću iako je veća od stana i nalazi se na boljoj lokaciji. Čovek s kojim je menjao stan je Lazar Lazić, vlasnik poznate pekare „Sinđelić“ kod Kalenić pijace u Beogradu – otkriva KRIK.\nOni navode da pored kuće Stefanović poseduje i garažu koja je izgrađena bez dozvole i u postupku je legalizacije još iz vremena kada je pripadala prethodnom vlasniku.\n– Ministrov otac Branko Stefanović osnovao je kompaniju United BG u decembru 2015. godine, u partnerstvu sa trgovcem oružjem Goranom Todorovićem, vlasnikom firme „GIM“ koja godinama snabdevala Vojsku Srbije. Za direktora firme postavili su Milisava Živanovića, koji je direktor „Vodoprivrednog privrednog društva Podunavlje“ iz Kovina. Firma je registrovana za „trgovinu na veliko“, ali nije poznato čime se bavi – piše u KRIK-ovoj bazi.\nMreža za istraživanje kriminala i korupcije pronašla je vezu ministra policije sa Jugoslavom Petkovićem, koji je inače direktor državnog preduzeća za prodaju oružja „Jugoimport SDPR“, a poslovni je partner porodice Stefanović. Sa ministrovim bratom Nemanjom Stefanovićem vlasnik je firme „Direct Print“, a pre toga je sa njim vodio „Pravda Press“.\n– Ministrov brat Nemanja Stefanović bio je suvlasnik kompanije koja je izdavala dnevne novine „Pravda“, a ministrova supruga Ana Stefanović direktorka firme od decembra 2009. do novembra 2011. godine. „Pravdu Press“ osnovao je Đorđe Martić, nekadašnji glavni urednik Politike ekspres, u novembru 2006. godine – tvrde istraživači KRIK-a.\nŠto se tiče postupaka protiv ministra Stefanovića, Komunalna policija podnela je protiv njega kao odgovornog lica podnela 27 prekršajnih prijava tokom izborne kampanje 2012. godine.\n– Postupak je pokrenut zbog lepljenja plakata na banderama, izlozima, trafostanicama i drugim javnim površinama gde to nije dozvoljeno. Tokom suđenja utvrđeno je da je odgovorna stranka, a ne beogradski odbor, pa je postupak protiv Stefanovića obustavljen. Sud je zaključio da je odgovoran Aleksandar Vučić kao predsednik SNS-a, ali protiv njega nije pokrenut postupak – navodi KRIK.\nŠto se tiče imovine ministarke Jadranke Joksimović, ona živi sa svojom majkom u stanu na Banjici. Nekretnina se nalazi u staroj zgradi u kojoj deo stanova nije upisan u katastar, zbog čega istraživači KRIK-a nisu mogli da utvrde tačnu kvadraturu i njenu vrednost.\nMeđutim, njen brat Aleksandar Joksimović, prema podacima KRIK-a, povezan je sa više firmi i nadzornih odbora različitih preduzeća.\nJoksimović je jednu kompaniju osnovao 2012. pod nazivom „Centro tehnika“ i bavila se popravkom kućnih aparata i baštenske opreme. Firmu je tri godine kasnije pretvorio u frizerski salon i preimenovao u „Top night“. U februaru 2016. kompanija je postala turistička agencija „Travel Event Point“ sa raznovrsnom ponudom – od gradskog do banjskog i dentalnog turizma. Sajt je usmeren na arapske turiste, na njemu se reklamira nacionalna avio-kompanija Air Serbia kao i projekat Beograd na vodi. Joksimovićeva firma je u decembru 2016. učestvovala na Festivalu kulturnog nasleđa „Šeik Zajed“ koji se održava u Ujedinjenim Arapskim Emiratima. Pokrovitelj učešća srpskih firmi je predsednik Tomislav Nikolić. Joksimović je funkcioner, a u njegovom imovinskom kartonu na sajtu Agencije za borbu protiv korupcije ova firma se ne spominje. Ministarkin brat preneo je 20. decembra 2016. vlasništvo u ovoj firmi na dotadašnjeg direktora Sašu Milovanovića a zahtev za brisanje iz vlasništva podneo je nedelju dana pošto ga je novinar KRIK-a kontaktirao u vezi sa firmom.\nKRIK od ponedeljka svakog dana objavljuje profile po nekoliko ministara. Dosad su objavljeni podaci o biografiji, poslovima, imovini i imovini članova porodice ministara Dušana Vujovića, Zorana Đorđevića, Aleksandra Antića, Vladana Vukosavljevića, Branislava Nedimovića, Gorana Kneževića, Zlatibora Lončara, kao i ministarki Slavice Đukić Dejanović, Ane Brnabić i Zorane Mihajlović.\nSaša Mirković: Pozivam Vučića i Stefanovića na tv duel, pošto Vučić ne sme sam\n„Stefanovićev otac odlučuje kome se iz Telekoma daju pare, naravno uz prethodnu saglasnost Vučića.\nTelekom, kao i sva ostala javna preduzeća i lokalne samouprave se vode iz Nemanjine 11. Ko ne posluša šta treba da uradi, odmah biva sklonjen uz nameštanje brojnih afera. Zato su ljudi pognuli glave i ćute. Nakon toga ih čeka Nebojša iz Beograda, informativni razgovori kod Dijane Hrkalović, koja nema pre ove funkcije nikakav radni staž u MUP-u, … onda to preuzima fioka ili tužilaštvo na dalju obradu. Tako funkcioniše sadašnja vlast u Srbiji. Posle toga zavisi ko je koliko dao, vrši se dopunjavanje ili stopiranje predmeta.\nPozivam opet i Vučica i Stefanovića na TV DUEL sa javnim poligrafom, da vidimo ko laže. Nadam se da su toliko hrabri, da njih dvojica budu protiv mene u tv duelu. Jel smete momci?“ – prozvao je javno predsednički kandidat Saša Mirković aktuelnog ministra policije i premijera.


Jeftini letovi iz Afganistana za Njemačku - Avionske karte Afganistan Njemačka - eSky.ba\nLetovi iz Afganistana za Njemačku\nPretražite letove iz Afganistana za Njemačku\nProvjerite najbolje ponude letova iz Afganistana za Njemačku\nZa rutu iz Afganistana za Njemačku nema direktne veze\nNajkraći letovi s presijedanjem traju oko 10h 15min.\n✔ Postoje li posebne ponude za letove iz Afganistana za Njemačku na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Njemačku?\n✔ Ako rezerviram let iz Afganistana za Njemačku, mogu li rezervirati ujedno i smještaj?\n✔ Koje avio-kompanije nude letove iz Afganistana za Njemačku?\nBudite sigurni, da na eSky.ba ponuda letova iz Afganistana za Njemačku uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Afganistan - Njemačka


Niče novo kartonsko naselje u Leskovcu - Televizija Leskovac\nNiče novo kartonsko naselje u Leskovcu\n25 јула, 2014\nLeskovac – Stanovnici ulice Stanoja Glavaša i susednih zgrada u kojima žive porodice izbeglih i raseljnih lica iz bivših jugoslovenskih republika i sa Kosova i Metohije posle nekoliko godina opet su se organizovali i zatražili iseljavanje Roma koji su se divlje naselili u voćnjaku između lebanskog puta i stambenih zgrada i žive u barakama od kartona.\nNedavno se ovde posle prve naselila i joše jedna romska porodica, pa se meštani boje da na ovom prostoru ne iznikne pravo kartonsko naselje. Oni zato traže od lokalne samopurave da raseli ove Rome i obezbedi im prostojne uslove za život.\n“ Kako ovi ljudi nemaju ni elementarne uslove za život ovde se nalazi pravni javni WC. Deca iz ovog naselja ne smeju sama na ulicu jer ih prate psi koji se ovde okupljaju, a širi se i nesnošljivi smrad. Apelujom na nadležne iz lokalne samouprave da reše ovaj višegodišnji problem. Napominjem da nemamo ništa protiv Roma ali ovako više ne može“ kaže Ivan Mitić.\n“ Neprimereno je šta se sve dešava u našem naselju. Ova deca iz romskih porodica prose ispred marketa Orion i susreću prolaznike. Pre neki dan zapaljen je krevet pa se podigao veliki dim, a stalno se dešavaju ovakve stvari“ dodaje Dragan Stanković.\nS druge strane Romi iz komšiluka tvrde da je ovo improvizoano stanište nekima od njih u ličnim kartama upisano kao mesto boravka što su nam i dokumentovali svojim ispravama.\n“ Mi smo prijavljeni na ovoj adresi što možete da vidite i godinama ovde živimo“ kaže Drageš Stanković, dok Ružica Stanković ističe da prima socijalno osiguranje na ovoj adresi i da se jedno od njene deca priprema da krene u školu. Ona kaže i da je od Centra za socijalni rad tražila da joj se obezbedi novi smeštaj.\nKomšije Srbi očekuju pomoć od lokalne samouprave kako bi rešili ovaj problem. Oni su ovih dana posle prvog pokušaja od pre nekoliko godina nastavali sa prikupljanjem peticije kojom se traži da se Romi iz higijenskih razloga i nesnosne buke isele sa ove parcele.\nTags: naselje, Romi\nUhvaćeni da su krali struju\nLeskovčanin poginuo kod Vladičinog Hana\nPanorama, ponedeljak 19. oktobar 2021.\nRadovi na izgradnji gradskog stadiona teku planiranom dinamikom\nArhiva Izaberi mesec oktobar 2021 (57) septembar 2021 (138) avgust 2021 (124) jul 2021 (121) jun 2021 (116) maj 2021 (107) april 2021 (106) mart 2021 (118) februar 2021 (93) januar 2021 (132) decembar 2020 (155) novembar 2020 (149) oktobar 2020 (184) septembar 2020 (132) avgust 2020 (148) jul 2020 (92) jun 2020 (112) maj 2020 (136) april 2020 (178) mart 2020 (173) februar 2020 (118) januar 2020 (131) decembar 2019 (172) novembar 2019 (175) oktobar 2019 (236) septembar 2019 (199) avgust 2019 (210) jul 2019 (85) april 2019 (2) mart 2019 (5) februar 2019 (9) decembar 2018 (4) novembar 2018 (6) septembar 2018 (15) avgust 2018 (52) jun 2018 (9) maj 2018 (4) april 2018 (9) mart 2018 (25) februar 2018 (26) januar 2018 (32) decembar 2017 (43) novembar 2017 (53) oktobar 2017 (53) septembar 2017 (63) avgust 2017 (12) jun 2017 (1) maj 2017 (1) april 2017 (1) mart 2017 (2) februar 2017 (2) novembar 2016 (4) oktobar 2016 (6) septembar 2016 (29) avgust 2016 (10) jun 2016 (1) maj 2016 (12) april 2016 (6) mart 2016 (9) februar 2016 (1) decembar 2015 (5) novembar 2015 (12) oktobar 2015 (16) septembar 2015 (34) jul 2015 (4) jun 2015 (2) maj 2015 (2) april 2015 (4) mart 2015 (3) januar 2015 (3) decembar 2014 (10) novembar 2014 (22) oktobar 2014 (14) avgust 2014 (11) jul 2014 (54) jun 2014 (64) maj 2014 (83) april 2014 (59) mart 2014 (91) februar 2014 (109) januar 2014 (146) decembar 2013 (174) novembar 2013 (49) oktobar 2013 (1) novembar 2012 (16)


22-10-2019 07:10 Ratni izveštaji Sirija / Irak Svet Planeta Video\nNa meti ruskog ratnog vazduhoplovstva se našao objekat sa podzemnim skloništem u kome su teroristi imali svoju komandu. Operacija „snajperskog udara“ je organizovana na teritoriji provincije Idlib. Tom prilikom je upotrebljena ruska visokoprecizna bomba KAB-500.\nRuska navođena bomba sa zemljom sravnila jedan teroristički objekat (Foto: Jutjub)\nNa komunikacionom servisu Telegram pojavio se video na kome se vidi uništenje jednog terorističkog objekta u sirijskoj provinciji Idlib. Po svemu sudeći ovaj napad su izveli bombarderi iz sastava ruske vazduhoplovne grupe stacionirane u Siriji. Tom prilikom je upotrebljena visokoprecizna bomba KAB-500 koja je pogodila objekat koji se nalazio neposredno pored stambene zgrade.\nKAB-500 predstavlja porodicu ruskih navođenih bombi, koje su jedne od druge razlikuju po tipu navođenja na cilj. Postoje dve verzije bombe koje se na cilj navode pomoću TV linka: u bojevoj glavi se nalazi kamera visoke rezolucije koja u realnom vremenu prenosi sliku u kabinu borbenog aviona, gde je osnovni zadatak operatora da zadrži nišanski marker na zahvaćenom cilju do udara bombe. Takođe, ovaj tip bombe se može navoditi i samostalno, kada kompjuter unutar njene bojeve glave upoređuje vernu sliku gađanog objekta koji je pohranjen u memoriju, sa slikom u realnom vremenu, tražeći pravi cilj koji se ovim fotografijama preklapa.\nOve bombe su opremljene probojno-rušećim i termobaričnim bojevim glavama, koje meti ne ostavljaju praktično nikakvu šansu da preživi pogodak.\nTu se nalazi i model bombe koja nosi oznaku KAB-500S koja koristi satelitsku navigaciju putem GPS i GLONASS. U savremenom ratu je realno očekivati da će sistemi za protivelektronsku borbu najlakše kompromitovati vezu sa satelitima. U tom slučaju bomba prelazi na kanal upravljanja koji ide iz aviona koji je upotrebio KAB-500S.\nRazličite modifikacije ove bombe (KAB-500Kr/OD, KAB-500L, KAB-500S) su primenjene tokom vazduhoplovne operacije ruskog VSK u Siriji. Lovci-bombarderi Su-34 mogu da eksploatišu ove bombe sa velikih visina, koje se nalaze van domašaja sredstava PVO koje poseduju teroristi.\nPo pravilu, pomoću navođenim vazduhoplovnih bombi se uništavaju važni ciljevi neprijatelja, kao što su komandna mesta i skladišta sa naoružanjem. U operacijama ruskog VKS uništen je veliki broj visokopozicioniranih komandanata terorističkih formacija, čime je značajno smanjena operativna sposobnost ovih snaga na terenu, što je dovelo do konačnog sloma Islamske države.\nTramp u potpunosti spreman da upotrebi vojnu silu protiv Turske! Više o tome čitajte OVDE.


Počinje Biznis liga malog fudbala\nObjavljeno nedelja, 17 septembar 2017 07:18\nBiznis liga malog fudbala „Berane 2017/18“ počinje danas, utakmicama prvog kola. U ovogodišnjoj ligi takmičiće se devet ekipa, a pobjednik će se znati nakon odigranih utakmica plej ofa u kojem će se takmičiti najbolje ekipe iz jesenjeg i proljećnog dijela prvenstva.\nPrema riječima Dragoslava Marsenića - predsjednika Društva za sportsku rekreaciju, koje je i organizator Biznis lige, u ovom takmičenju će ove godine nastupiti veći broj ekipa nego u debitantskoj sezoni.\n„Sami podatak da će ove godine nastupiti veći broj ekipa, nego što je to bilo prošle, govori da je ovo takmičenje opravdalo očekivanja i da je Biznis liga bila nešto što je nedostajalo ovom gradu. Takmičenje počinjemo u nedjelju, 17. Septembra, utakmicama prvog kola i, vjerujem, da će ovogodišnje takmičenje biti još bolje od prethodnog. Što se tiče organizacionih priprema, one su na vrijeme obavljene, obavljeno je i žrebanje i na miru čekamo početak lige“, zaključio je Marsenić.\nVoljom žreba, u prvom kolu će se sastati: „Polieks“ – „Justicija“, „Sportski centar“ – „Profesori“, „ Opština Berane“- „Komunalno“, „Komunalna policija“ – „Vatrogasci“, dok je „Opšta Bolnica“ slobodna.\nOdigravanje utakmica počinje u 13 časova.\n„Vatrogasci zapalili bankare“\n„Opšta bolnica“ dominira Biznis ligom malog fudbala\nRaspucani strijelci u Biznis ligi malog fudbala\nSportskom centru fudbalska hipoteka od strane Bankara\nOdigrane utakmice prvog kola „Biznis lige malog fudbala Berane 2016/17“


Hrvatska traži objašnjenje od Bosne i Hercegovine o aerodromu Trebinje - Leutar.net\nMomirović je tada, navodi Seebiz, objasnio da Srbija ne želi da finansira aerodrom u Trebinju koji će koštati između 80 i 100 miliona evra, i da kontrolu neba treba da ima treća strana, odnosno ne BiH, ne Srbija, nego u ovom slučaju Hrvatska, prenosi Tanjug.\nDalje piše da su mediji iz Hrvatske u međuvremenu „izneli bojazni da Beograd planira da u Trebinju stacionira ruske i(li) srpske lovce”, te da je splitska „Slobodna Dalmacija” u maju objavila da „Aleksandar Vučić i Srbija u potpunosti plaćaju, a Milorad Dodik gradi golemi međunarodni aerodrom u Trebinju, s terminalom većim od 7.000 kvadrata i pistom dužom od zagrebačke i beogradske!”.\n„Shodno odredbama člana 3. Konvencije o proceni uticaja na okolinu preko državnih granica, molim Vas da nam kao zainteresiranoj državi dostavite informaciju o aktivnostima vezanim za izgradnju vazdušne luke Trebinje kod mesta Taleža u Republici Srpskoj, Bosna i Hercegovina”, napisao je Ćorić u dopisu ministarki Biseri Turković, izveštava Radio Sarajevo.\nIz Ministarstva spoljnih poslova BiH za sada se ne oglašavaju, a po oceni portala Seebiz, „posve je izvesno da Hrvatska neće posustati u pogledu Vučićevog i Dodikovog projekta”.\nPrema mišljenju tog portala, ključno pitanje koje se postavlja jeste – ko će leteti s ovog aerodroma, pošto je, tvrdi portal, okolna mreža vazdušnih luka više nego dovoljna.


Srbija treća na listi evropskih zemalja po demografskoj starosti - Društvo - Dnevni list Danas\nPočetna » Društvo » Srbija treća na listi evropskih zemalja po demografskoj starosti\nSrbija je treća na listi evropskih zemalja po demografskoj starosti koja u proseku iznosi 43,1 godinu, izjavila je danas poverenica za zaštitu ravnopravnosti Brankica Janković, navodeći da nije optimista kada je reč o demografskoj situaciji i o tome kako će Srbija, kao zemlja odgovoriti na te izazove.\n2Piše: FoNet 10. jula 2019. 12.54\nOna ističe da ljudi od 65 plus godina čine više od 20 odsto ukupnog stanovništva u Srbiji.\nJanković ukazala na negativn priraštaj i navela da je prošle godine evidentirano 64.000 rođenih beba, dok je u istom periodu umrlo 101.675 stanovnika Srbije.\nOna kaže da se mere populacione politike moraju sprovoditi, ali da je naglasak stavljen na finansijsku stranu, a da to što ćemo imati usmerenu meru za treće i četvrto dete – nije dovoljno.\nPoverenica ukazuje da u Srbiji ne postoji afirmativna mera u smislu obaveznog učešća oca, odnosno uzimanja bolovanja radi nege deteta.\n„Svakako, otac može da uzme takvo bolovanje, ali bi mogli uvesti da ta mera bude afirmativna“, smatra poverenica.\ndemografija, lista, starost\nSrbija četvrta na top-listi starosti\n10. jula 2019. u 16.27\nŠta briga večite parlamentarne ortake za natalitet. Oni razmišljaju samo mandatno tj četvorogodišnje, ako ostanu na vlasti onda ništa, mažu i pričaju biće, evo krećemo, a ako odu sa vlasti, sto se njih tice ako ne uspeju da pređu u vladajuću stranku, Srbija može i da izgori.\n10. jula 2019. u 17.47\nStvarno ne vidim ni jedan način da srpski narod ne nestane s obzirom na nikakav natalitet,veliko iseljavanje,kao i suludu politiku koja se forsira već dugo vremena(očuvanje suvereniteta Kosova&Metohije,mržnje prema zapadu…


Svet: Državni udar na Ukrajinu? "Putin treba da kaže" - BalkaniYUm.TV '); } //]]>\nKijev -- Ukrajina je otkrila zaveru o pokušaju da se naredne nedelje izvede državni udar, rekao je danas predsednik Volodimir Zelenski na konferenciji za novinare.\n"Imamo izazove ne samo od Ruske Federacije i moguće eskalacije, imamo velike unutrašnje izazove. Dobio sam informaciju da će se u našoj zemlji desiti državni udar 1. i 2. decembra", kazao je Zelenski, preneo je Rojters.\nIstovremeno, Rusija gomila snage u blizini granice s Ukrajinom, a Kijev, SAD i NATO izražavaju zabrinutost zbog mogućeg ruskog napada, što je Kremlj odbacio kao lažan i alarmantan nagoveštaj, navela je agencija.Zelenski je u vezi s tim ponovio da Ukrajina u potpunosti kontroliše svoje granice i da je potpuno spremna za svaku eskalaciju.\n"Mogućnost rata velikih razmera sa Rusijom postoji, ali postoji i ogromna količina straha koji ističu razni mediji po ovom pitanju", naglasio je predsednik Ukrajine, preneo je Tas.\n"Verujem da takva mogućnost postoji svaki dan, ali verujem u to da se izazivanje straha dešava danas. Želim da istaknem da postoji ogromna količina zastrašivanja od strane nekih medija u smislu da će sutra doći do rata", rekao je Zelenski na konferenciji za novinare. Ukrajinski lider izjavio je da predsednik Rusije Vladimir Putin treba javno da kaže da Rusija ne priprema "ofanzivu" na Ukrajinu, te da bi taj signal bio važan u ovom momentu.\n"Ako ne razmišljaju o eskalaciji... onda bi Rusi, i predsednik Rusije takođe, trebalo javno da kažu 'mi ne planiramo'. Ili bar da kažu 'spremni smo za razgovor'. Mi smo više puta govorili – ako ne želite sastanke, hajde da razgovaramo telefonom. Kažimo javno da Rusija ne priprema invaziju na Ukrajinu. Taj signal bi sada bio važan", rekao je Zelenski tokom pres-konferencije.\nTakođe je ocenio da situacija na ukrajinsko-ruskoj granici sada "definitivno nije gora" nego što je bila u proleće.\n"Smatram da se sada tamo nalazi manje vojnika. Međutim, mislim da ih je više nego u momentu prekida vatre (u Donbasu) oko čega smo se dogovorili – više ih je, vidimo česte rotacije", dodao je ukrajinski lider.\nMeđutim, on je ocenio da je Ukrajina "već osam godina u ratu sa Rusijom" i eskalacija je moguća svaki dan.Portparol Kremlja Dmitrij Peskov rekao je danas da Moskva u tome ne učestvuje i da nikada ne radi takver stvari.\n"Rusija nije planirala da se meša. Rusija uopšte nikada ne radi takve stvari", rekao je Peskov na molbu novinara na pres konferenciji da prokomentariše tvrdnje Zelenskog, prenosi Interfaks.